open-index/open-wikipedia-markdown huggingface dataset:
九龍巴士46X線

**[[九龍巴士]]46X線**係條由九巴營運嘅香港九龍同新界日頭巴士線，來回大圍顯徑邨同美孚新邨，經顯徑、隆亨、大圍、梨木樹、葵涌、荔景。

由於呢條線係唯一一條全日經城門隧道去大圍同唯一一條去九龍嘅城門隧道巴士線，所以客量相當大。同時呢條線係城門隧道轉車站最多乘客等嘅巴士線。

雖然呢條線同之前九龍巴士86B線總站相同，但行走路線有好大分別，46X線經城門隧道同荔景，86B線經大埔公路同西九龍。

## 歷史
***[[1990年]][[4月20號]]**：呢條線正式開辦，路線同依家有很大嘅出入，來回荔景（南）同秦石邨。配合城門隧道啟用，初時更經葵涌東北（和宜合道石梨貝段），取代48A嘅部份原有服務地區。
***[[1991年]][[5月26號]]**：城門隧道轉車站啟用，總站改為顯徑同美孚，同埋唔經葵涌東北同荔景，但喺朝早繁忙時間設特別車由荔景去顯徑。
***[[1992年]][[4月6號]]**：黃昏繁忙時間去美孚方向經荔景山路。
***[[1992年]][[4月27號]]**：繁忙時間增設去葵芳地鐵站嘅短途特別車，編號為**46P**。
***[[1994年]][[2月21號]]**：朝早繁忙時間荔景去顯徑特別車改叫46P。
***[[1995年]][[3月31號]]**：因應荔景（南）總站永久封閉，46P朝早繁忙時間荔景去顯徑特別車取消，改由呢條線朝早去顯徑經荔景山路取代。
***[[1995年]][[9月4號]]**：46P總站延長到荔景（北）。
***[[1996年]][[4月27號]]**：呢條線除朝早去美孚同黃昏往顯徑嘅班次外，其餘所有班次都經荔景山路。
***[[1996年]][[11月1號]]**：呢條線改經清麗苑同荔園舊址（現為荔欣苑同盈暉臺），同喺朝早繁忙時間增設特別車**46S**，由大圍火車站去荔景（北），經美松苑。（2006年5月4號起繞經美田邨）
***[[2000年]][[6月29號]]**：呢條線全日經荔景山路。
***[[2001年]][[2月25號]]**：46X系列路線改為全冷氣服務。
***[[2005年]][[6月27號]]**：為善用資源，46P取消平日朝早班次，只維持平日黃昏繁忙時間嘅服務。
***[[2006年]][[9月25號]]**：46P去顯徑方向經美田邨。
***[[2014年]][[1月4號]]**，因應46S取消，46P總站改喺美田，唔再服務顯徑、隆亨、新翠、大圍同荔景，同擴展到平日朝早同黃昏繁忙時間服務。朝早班次單向由美田開去葵芳鐵路站，下晝班次就循環來回美田同葵芳鐵路站。

## 服務時間同班次
### 由顯徑開出
*禮拜一至五：
**05:30-06:30：7-8分鐘一班
**06:30-09:30：4-5分鐘一班
**09:30-15:47：7-8分鐘一班
**15:47-17:30：5-6分鐘一班
**17:30-22:59：7-8分鐘一班
**22:59-00:05：10-12分鐘一班
*禮拜六：
**05:30-06:30：7-8分鐘一班
**06:30-09:30：4-5分鐘一班
**09:30-15:47：7-8分鐘一班
**15:47-17:30：5-6分鐘一班
**17:30-22:59：7-8分鐘一班
**22:59-00:05：10-12分鐘一班
*禮拜日同公眾假期：
**05:30-06:30：10分鐘一班
**06:30-18:04：6-8分鐘一班
**18:04-19:34：10分鐘一班
**19:34-23:05：7-8分鐘一班
**23:05-00:05：12分鐘一班

### 由美孚開出
*禮拜一至五：
**05:30-05:54：12分鐘一班
**05:54-07:51：5-8分鐘一班
**07:51-09:26：4-5分鐘一班
**09:26-16:40：6-8分鐘一班
**16:40-18:24：5-6分鐘一班
**18:24-23:20：7-8分鐘一班
**23:20-00:20：10分鐘一班
*禮拜六：
**05:30-05:54：12分鐘一班
**05:54-07:51：5-8分鐘一班
**07:51-09:26：4-5分鐘一班
**09:26-16:40：6-8分鐘一班
**16:40-18:24：5-6分鐘一班
**18:24-23:20：7-8分鐘一班
**23:20-00:20：10分鐘一班
*禮拜日同公眾假期：
**05:30-06:48：10-12分鐘一班
**06:48-18:56：6-8分鐘一班
**18:56-20:26：10分鐘一班
**20:26-23:40：7-8分鐘一班
**23:40-00:20：10分鐘一班

## 收費
*全程收費：$8.1
**可風中學往美孚：$5.8
**大圍道往顯徑：$5.8

### 八達通轉乘優惠
*由46X系列路線往荔景／美孚方向於上車後2.5小時內轉乘^31M、39M、42M、234A、234B、^235M、238M、243M，或由上述路線轉乘46X系列路線往顯徑方向，次程可獲$4.2優惠，若次程車費低過$4.2，就免費轉車。

:^ 乘搭31M或235M由石籬／安蔭往葵芳鐵路站方向，或乘搭46X系列路線由顯徑／大圍鐵路站往美孚／荔景（北）方向，到達昌榮路同珍醬油罐頭食品落車需過對面到新豐中心轉車。
*乘搭46X系列路線由顯徑／大圍鐵路站往美孚／荔景（北）方向，需喺城門隧道轉車站轉乘往荃灣方向嘅43X、48X、49X、73X、278P/278X，先至可以轉乘39M、42M、238M、243M往荃灣或青衣。

*喺城門隧道轉車站轉乘46X系列路線去顯徑同美孚或荔景（北）方向都唔使畀錢轉車。

## 用車
承呢條線前身48A及45X開辦時仍用利蘭勝利二型同丹尼士喝采巴士，之後由於客量高企，好快就換入12米三門大巴接捧，一直到全冷後先至改派11米巨龍做主力。

雖然呢條線客量非常高，但早年呢條線改做全冷氣服務時，絕大多數巴士都係舊型號11米巴士，直到近年先至多返載客量較大嘅12米巴士。

依家用車包括18架丹尼士巨龍12米（3AD）雙層冷氣巴士同14架丹尼士三叉戟12米（ATR）雙層低地台冷氣巴士，共32架車，係用車最多嘅城門隧道巴士線，全部車都屬沙田車廠。

## 行車里數同時間
*全程行車里數：16.9公里
*全程行車時間：約52分鐘

## 沿線車站
### 46X線

### 46P線

## 濕碎料
*呢條線係唯一喺九龍市區設總站嘅城隧巴士線。
*呢條線係九巴唯一一條編號介乎30到49（荃灣、葵青區編號），但唔喺荃灣、葵青地區設總站的路線。
*呢條線係用車最多嘅城隧巴士線，平日繁忙時間32架，但非繁忙只有16架。
*呢條線係丹尼士巨龍用車最多嘅巴士線（約佔18架）。
*呢條線係沙田區班次最頻密嘅巴士線。

## 參考


## 出面連結

*九巴46X線
*九巴46P線
*681巴士總站－46X分頁
香港潛水總會

**香港潛水總會**（）係專門管轄香港潛水運動同蹼泳嘅組織，1967年成立，係世界潛水總會同亞洲水中聯盟成員，旗下主要比賽係香港蹼泳錦標賽。總部喺銅鑼灣掃桿埔大球場徑一號，主席黃立基。

## 參考

## 出面連結
* 官方網站
第4千年

**第4千年**係公元開始第四個千年，喺第3千年同第5千年中間，由3001年1月1號到4000年12月31號。

## 天文現象
*地球會出現2366次日食。
*3126年7月22號，金星掩軒轅十四。
*3187年10月21號，金星掩軒轅十四。
*3230年10月8號，金星掩角宿一。
*3358年會出現農曆閏十二月，係自17世紀開始頭一次再出現。
*3414年10月25號，金星掩軒轅十四。
*3711年12月，木星、土星、天王星、海王星四星聯珠。
*3982年8月27號，水星掩軒轅十四。
第5千年

**第5千年**係公元開始第五個千年，喺第4千年同第6千年中間，由4001年1月1號到5000年12月31號。

## 天文現象
*地球會出現2360次日食。
*4285年8月6號：金星掩軒轅十四。
*4296年11月22號：金星掩心宿二。
*4557年11月10號：金星掩軒轅十四。
*4747年8月14號：金星掩軒轅十四。
*約4380年，海爾博普彗星會返到太陽系，上一次係1996年到1997年。
*約4876年，1811年大彗星會返到太陽系。
第6千年

**第6千年**係公元開始第六個千年，喺第5千年同第7千年中間，由5001年1月1號到6000年12月31號。

## 天文現象
*5001年9月11號：水星掩軒轅十四。
*5366年8月27號：金星掩畢宿五，對上一次有行星掩畢宿五已經係前18980年7月15號。
*5898年8月30號：金星掩軒轅十四。
*5974年9月25號：水星掩軒轅十四。
第8千年

**第8千年**係公元開始第八個千年，喺第7千年同第9千年中間，由7001年1月1號到8000年12月31號。

## 天文現象
*7152年9月11號：火星掩軒轅十四。
*7256年10月12號：水星掩軒轅十四。
*7276年9月19號：金星掩軒轅十四。
*7278年9月15號：火星掩軒轅十四。
*7321年12月21號：金星掩軒轅十四。
*7404年9月20號：火星掩軒轅十四。
*7541年2月14號：木星掩土星。
*7541年6月18號：木星掩土星。
*7565年10月17號：水星掩軒轅十四。
*約7800年：小行星90377到遠日點。
*7874年10月22號：水星掩軒轅十四。
第7千年

**第7千年**係公元開始第七個千年，喺第6千年同第8千年中間，由6001年1月1號到7000年12月31號。

## 天文現象
*6212年11月7號，水星掩軒轅十四。
*6587年9月9號，金星掩軒轅十四。
*6727年8月25號，火星掩軒轅十四，對上一次前17619年6月28號。
*6757年7月5號，同時日食同水星凌日，係人類有史以來第一次。
*6947年10月9號，水星掩軒轅十四。
第9千年

**第9千年**係公元開始第九個千年，喺第8千年同第10千年中間，由8001年1月1號到9000年12月31號。

## 天文現象
*8007年10月5號：金星掩畢宿五。
*8018年12月30號：金星掩軒轅十四。
*8059年7月20號：同時發生日環食同水星凌日。
*8136年9月6號：水星掩畢宿五。
*8183年10月26號：水星掩軒轅十四。
*8192年10月3號：金星掩軒轅十四。
*8362年12月7號：水星掩軒轅十四。
*8444年10月18號：火星掩軒轅十四。
*8492年10月30號：水星掩軒轅十四。
*8674年2月27號：木星掩土星。
*8775年10月27號：火星掩軒轅十四。
*8881年10月14號：金星掩軒轅十四。
*8971年9月23號：水星掩畢宿五。
第10千年

**第10千年**係公元開始第十個千年，喺第9千年同第11千年中間，由9001年1月1號到10000年12月31號。

## 天文現象
*9106年11月5號：金星掩軒轅十四。
*9361年8月4號：同時發生日環食同水星凌日。
*9622年2月4號：同時發生日環食同水星凌日。
*9682年11月16號：水星掩軒轅十四。
*9847年11月21號：火星掩軒轅十四。
*9966年8月11號：同時發生日全食同水星凌日。
香港小型賽車會

**香港小型賽車會**（）係專門管轄香港小型賽車（高卡車）嘅組織，1965年成立，係世界賽車聯會同國際小型賽車聯盟成員，旗下主要比賽係香港小型賽車會錦標賽。總部喺銅鑼灣掃桿埔大球場徑一號，會長侯勵存醫生。

## 參考

## 出面連結
* 官方網站
莊志達

**莊志達**（）係香港民主黨黨員，2004至2011年間出任深水埗區議員。

佢2002年喺香港中文大學社會學系畢業。喺2003年區議會選舉，佢以1097票贏咗劉志明（437票），當選2004-2007年荔枝角選區區議員。喺2007年區議會選舉，莊志達以1,484票贏咗劉偉倫（657票），奪得荔枝角北選區區議員議席，期間出任深水埗西分區委員會委員同埋深水埗撲滅罪行委員會委員。之後再無參選，投身保險界。2014年開始佢出任民主黨九龍西支部常委。

2015年12月12號，佢老婆發現佢喺元朗八鄉住所燒炭自殺，送院搶救證實不治，享年35歲。

## 參考

## 出面網頁

*
香港門球總會

**香港門球總會**（）係專門管轄香港門球嘅組織，1987年成立，係世界門球聯合會同亞洲門球聯合會成員，旗下主要比賽係全港門球大賽同三個級別嘅全港門球聯賽。總部喺旺角上海街473-475號，主席劉李麗芳。

## 參考

## 出面連結
* 官方網站
沖天炮

**沖天炮**係種炮仗，樣似火箭，點着引信後向天發射引爆。由於威力比較大，唔啱細路哥玩。2014年農曆新年，台東就試過有8歲女仔畀射歪咗嘅沖天炮炸死。
香港圍棋協會

**香港圍棋協會**（）係專門管轄香港圍棋嘅組織，1982年成立，係港協暨奧委會、國際圍棋聯盟同世界華人圍棋聯合會成員。總部喺灣仔軒尼詩道252號宏基大廈二樓，會長蘇洪根。

## 參考

## 出面連結
* 官方網站
2014年冬季奧林匹克運動會湯加代表團

**[[湯加|湯加王國]]響[[2014年冬季奧林匹克運動會]]**派出咗一個男子無舵雪橇選手參賽。呢次係湯加第一次參加冬奧會，所以湯加政府專登提供咗2萬7千元美金作為團隊嘅旅費。

富赫．塞米係唯一一位代表湯加出戰今屆冬季奧運會嘅運動員。

## 參考
莫偉文

**莫偉文**（，）係香港電視男演員。

## 簡歷
莫偉文喺格致書院返學嗰陣同結他製作師、參加過1983年第一屆新秀歌唱大賽嘅音樂人劉建中係同學。佢畢業之後做過舞台劇演員，再去日本發展遊戲機生意，期間拍過日劇，返到香港之後做電影特約演員，比較出名嘅演出係《少林足球》演謝賢嘅跟班。2010年轉投無綫電視，首套演出《巾幗梟雄之義海豪情》嘅銘叔已經同劇中其他細角色一樣畀人留意，之後亦都拍過唔少電視劇，無論係無綫電視、香港電視網絡同香港電視娛樂嘅電視劇都見過佢；2018年3月無綫電視將佢由特約演員轉做部頭合約藝人。

## 演出

### 電影
* 1985年：福星高照
* 1992年：家有喜事
* 1999年：喜劇之王
* 2001年：九龍冰室
* 2001年：少林足球 飾 強雄嘅跟班
* 2008年：大四喜
* 2017年：拆彈專家
* 2019年：不義之戰 飾 富豪爸爸

### 電視劇（無綫電視）
* 2003年：律政新人王
* 2007年：鐵咀銀牙 飾 根叔
* 2008年：東山飄雨西關晴
* 2010年：五味人生 飾 酒客
* 2010年：公主嫁到
* 2010年：巾幗梟雄之義海豪情 飾 **銘叔**
* 2011年：女拳 飾 說書人
* 2011年：點解阿Sir係阿Sir 飾 達叔
* 2012年：換樂無窮 飾 食客
* 2012至2015年：愛·回家 飾 江叔、外賣伯伯
* 2013年：舌劍上的公堂 飾 徐安
* 2015年：衝線 飾 李Uncle
* 2015年：無雙譜 飾 雲父
* 2015至2016年：愛·回家 (第二輯) 飾 司徒生
* 2016至2017年：愛·回家之八時入席 飾 Peter、馬村長、TVI員工
* 2015年：樓奴
* 2016年：潮流教主
* 2016年：城寨英雄 飾 同鄉會叔父
* 2016年：巾幗梟雄之諜血長天 飾 鈴木信夫
* 2017年：愛·回家之開心速遞 飾 羅監製（第22、199集）
* 2017年：與諜同謀 飾 富商
* 2017年：賭城群英會 飾 富商（第2集）
* 2017年：全職沒女 飾 科技業務決策人
* 2017年：超時空男臣 飾 蔡生
* 2017年：同盟 飾 天爺
* 2017年：使徒行者2 飾 萬里
* 2017年：雜警奇兵 飾 玩具店老闆
* 2017年：溏心風暴3 飾 校工
* 2018年：平安谷之詭谷傳說 飾 伍伯部（五叔公）
* 2018年：棟仁的時光 飾 張伯
* 2018年：逆緣 飾 余劍昌
* 2018年：是咁的，法官閣下 飾 董
* 2019年：福爾摩師奶 飾 驗屍官
* 2019年：愛·回家之開心速遞 飾 唐教授（第565、597集）
* 2020年：丫鬟大聯盟 飾 左都御史

### 電視劇（viuTV）
*2016年：三一如三 飾 老總（第21集）
*2017年：賤民20 飾 X嘅鄰居（看更）

### 電視劇（香港電視網絡）
*2014年：選戰 飾 徐國滔
*2015年：第二人生 飾 何展豪阿爸
*2015年：導火新聞線 飾 獨家報社長
*2015年：三面形醫 飾 包租公
*2015年：惡毒老人同盟 飾 李生（第8集）
*2015年：開腦儆探 飾 總監

### 網絡電視劇
*2017年：反黑 飾 盲公炳
*2018年：蝕日風暴 飾 陳晉堯

### 音樂錄像
*2020年：鄭俊弘《快閃》 https://www.youtube.com/watch?v=_AehI61t4lU

## 參考
 

## 出面網頁
* 
*
威化

**威化**（英文：**Wafer**）係種夾心餅乾，有時會同雪糕一齊食。威化通常係長條形，表面鋪滿細方格，中間有兩到三層甜餡（好似果占、朱古力、花生醬）。
舛添要一

**舛添要一**（，）係日本政治人、國際關係學者、前參議員，東京大學法學部畢業。曾任厚生勞動大臣，2014年2月9號當選東京都知事，接替辭職嘅豬瀨直樹，2016年6月21號因為挪用政治資金而離任。

## 睇埋
*第19屆東京都知事選舉
聖巴多祿繆

**聖巴多祿繆**（），正式全名係**聖巴多祿繆行政區**（），別號「Saint-Barth」，係法國一屬地。首府。

1648年，聖巴多祿繆畀法國佔領。1784年，路易十六將聖巴多祿繆送咗畀瑞典，用嚟換取法國商船喺瑞典哥德堡港嘅免稅權。1878年3月16號，瑞典將聖巴多祿繆賣返畀法國，法國隨即將聖巴多祿繆劃歸瓜德羅普管轄。2007年2月22號，法國政府宣佈聖巴多祿繆自瓜德羅普分離，成為直轄於巴黎中央政府嘅海外行政區。

## 出面網頁

* 
*
KitKat

**KitKat**係雀巢公司其中一隻朱古力牌子，一排有四條包住牛奶朱古力嘅威化。出咗好多新味道。

## 趣聞

2013年，雀巢同Google合作，將Android 4.4個名由Key Lime Pie（青檸批）改做KitKat。
新抱喜相逢

《》（），係香港電視廣播有限公司時裝喜劇電視劇，由薛家燕、滕麗名、湯盈盈、敖嘉年及麥長青領銜主演，監製係關永忠。本劇係「**TVB2014年賀歲劇**」。

本劇係自2000年《生命有TAKE2》後只得15集嘅電視劇。
2014年冬季奧林匹克運動會獨立參賽者

**2014年冬季奧林匹克運動會獨立參賽者**包括三個項目嘅三名運動員。因為印度奧林匹克協會被停權，所以印度嘅運動員必須以獨立參賽者嘅身份嚟參賽。

## 參考
情人節大屠殺

**情人節大屠殺**（）係發生響1929年西洋情人節喺美國芝加哥嘅一單謀殺案，有七名幫派份子俾人集體槍殺，到依家重未破案。

## 參考

類:芝加哥
南无

**南无**（）係梵語，意思係禮敬、皈依，後面一般會跟佛教菩薩嘅方號。

## 使用場合
佛教儀式裡面經常會講到「南无」，同佛教有關嘅符亦有「南无」。

## 文
按照《康熙字典》，上古用无而「无」係「無」嘅奇字。字典内有「南無」而非「南无」。寫成「南无」係受到簡化字影響。

## 參考

## 睇埋
*南无佬
安 (搞清楚)

**安**可以係：
*外國人名音譯，例如英文名；
*法國一個省嘅名，睇安；
*電流單位安培簡稱。
*安氏；
*安努別名，蘇美爾神話女神；
唐山 (搞清楚)

**唐山**可以係：
*唐山市，喺河北；
*海外華人對中國嘅稱呼（例如《唐山大兄》），舊時比較常見，但係喺臺灣同南洋仲有咁叫；
*唐山氏
窩打老

**窩打老**，又譯**滑鐵盧**（法文： /watɛʁlo/；華隆文：**Waterlô**），係比利時華隆布拉邦省嘅一個城市，人口29,315人（2006年）。

1815年呢度發生過一場好出名嘅窩打老戰役（Bataille de Waterloo）戰役，而拿破崙就係喺呢場戰役被惠靈頓公爵同布呂薩元帥帶領嘅聯軍擊敗，搞到渠終身畀人放逐。

## 出面網頁
* 窩打老官方網站
呂佐夫志願軍

**呂佐夫志願軍**（德文：**Lützowsches Freikorps**）係拿破崙戰爭時期普魯士軍隊裡面嘅一支志願軍部隊，1813年2月成立，1814年解散。個名來自志願軍嘅指揮官路德維施·阿道夫·威廉·馮·呂佐夫男爵（**Ludwig Adolf Wilhelm Freiherr von Lützow**）。由於絕大部份志願軍軍人著染成黑色嘅制服，所以呂佐夫志願軍有個花名叫做「黑獵人」（Schwarze Jäger）。

雖然呂佐夫志願軍嘅軍事勝利唔係太多，但係由於當時普魯士軍隊裡面，祇有呂佐夫志願軍有好多來自其他德意志邦國嘅軍人，所以到19世紀德意志統一運動興起嘅時候，呂佐夫志願軍就成為咗民族主義者大力歌頌嘅對象之一。

類:普魯士
尤蘇波夫宮

**尤蘇波夫宮**，全稱**莫伊卡河畔尤蘇波夫家族府邸**（），係俄羅斯聖彼得堡嘅一座地標，1770年動工，到1830年左右完工。從1830年到1917年，尤蘇波夫宮都係沙皇親信尤蘇波夫家族嘅府邸。1916年，菲歷斯·菲歷索域治·尤蘇波夫親王聯合三個人，喺尤蘇波夫宮謀殺咗當時沙皇夫婦寵信嘅「顛僧」拉斯普京。1917年十月革命之後，尤蘇波夫宮被共產黨人佔據，並且喺1925年移交咗畀列寧格勒市教委，但係市教委決定唔跟共產黨人習慣將尤蘇波夫宮改為其他用途，而係將尤蘇波夫宮保育成一座公共博物館。今日，尤蘇波夫宮係一座公營嘅文化宮，但係當年尤蘇波夫親王謀殺拉斯普京嘅庭院，就被尤蘇波夫宮隔離嘅一間幼兒園用咗做操場。
聖德肋撒醫院

**聖德肋撒醫院**（**St Teresa's Hospital**）係香港一間私立醫院，嚮九龍馬頭圍太子道327號，由法國沙爾德聖保祿女修會嚮1940年創立，市民叫佢做「法國醫院」或「九龍法國醫院」。

香港島銅鑼灣嘅聖保祿醫院，又叫「香港法國醫院」，係同一機構搞嘅，可以算做姊妹醫院。

## 建築
聖德肋撒醫院建築物包括北座、南座、東座，同埋2002年12月起好嘅新院大樓。

## 設施
*腫瘤科中心
*中醫保健中心
*乳腺診斷治療中心
*臨床病理及組織病理檢驗部（化驗室）
*牙科部
*營養部
*內視鏡檢查中心
*眼科及視力矯正中心
*體檢及診斷中心
*聽覺及言語治療中心
*血液透析室
*體外碎石暨泌尿外科中心
*婦產科部
*手術室
*藥劑部
*復康中心
*掃描部
*皮膚激光及整形外科中心
*邵逸夫心臟及診斷中心
*特別治療部
*X光部
*門診部

## 交通
;港鐵
*屯馬綫、宋皇臺站B1出口（可以轉的士，大概十五分鐘到；或者轉城巴路線20喺醫院落車）
*觀塘綫、樂富站B出口（可以轉的士，大概五分鐘到；或者轉九巴路線11D喺福佬村道落車行五分鐘）
*觀塘綫／荃灣綫、旺角站（可以轉公共小巴近先達廣場至露明道口落，或者轉九巴路線1／1A喺醫院對面落車）
*觀塘綫／屯馬綫、鑽石山站（可以轉專線小巴70，太子道西落）
*東鐵綫／觀塘綫、九龍塘站（可以轉專線小巴25M，界限街落）
*觀塘綫／荃灣綫、太子站（可以轉專線小巴17M，或九巴路線1／1A喺醫院對面落車）
*東鐵綫、旺角東站（可以轉的士，大概五分鐘到；或者轉九巴路線1／1A於喺醫院對面落車）

;巴士

;專線小巴

;公共小巴

## 參考




## 出面網頁

* 聖德肋撒醫院
黎漢持

**黎漢持**（，），係香港已故男演員。

佢曾經喺亞洲電視同無綫電視劇集演出，亦曾經參演電影及粵劇演出。2013年6月14號黎漢持因急性肺炎逝世，終年62歲。

## 電視劇（麗的電視/亞洲電視）
*1980年 驟雨中的陽光 飾 Philip
*1980年 大內群英續集 飾 韓天仇
*1980年 小小心願 飾 沈再文
*1981年 少年黃飛鴻
*1981年 大昏迷
*1981年 自由萬歲
*1981年 大俠霍元甲 飾 龍海生
*1981年 馬永貞 飾 石秀峰
*1982年 大將軍 
*1982年 再見狂牛
*1983年 一江春水向東流 飾 張文韜
*1983年 再向虎山行 飾 紀青雲
*1983年 福星闖天下
*1983年 新不了情 
*1983年 劍仙李白
*1984年 表錯七段情
*1984年 四大名捕 飾 冷血
*1984年 十二金牌 飾 岳雲

## 電視劇（無綫電視）
*1985年 光怪陸離
*1985年 楚河漢界 飾 張良
*1985年 楊家將 飾 楊延玉
*1986年 遁甲奇兵 飾 凌嘯天
*1986年 薛丁山征西 飾 楊藩
*1986年 陸小鳳之鳳舞九天 飾 葉孤城
*1986年 流氓大亨 飾 老張
*1986年 神劍魔刀 飾 洪鎮宇
*1986年 倚天屠龍記 飾 楊逍
*1986年 達摩 飾 王亮
*1986年 赤腳紳士 飾 丁八斤
*1987年 大運河 飾 劉雄
*1987年 天狼劫 飾 葉凌宵
*1987年 謫仙記 (單元劇) 飾 江騰
*1988年 誓不低頭
*1988年 狂龍 飾 袁崇煥
*1988年 贏單傳奇 飾 葉滿天
*1988年 太平天國 飾 石達開
*1988年 鐵血大旗門 飾 日帝
*1989年 上海大風暴 飾 楊嶽山
*1989年 連城訣 飾 水岱
*1992年 沖天小子 飾 梁志剛
*1992年 中神通王重陽 飾 常生/王裳
*1993年 原振俠 飾 丁輝
*1993年 大頭綠衣鬥殭屍 飾 福安寧
*1993年 九彩霸王花 飾 黎啟法
*1993年 南俠展昭 飾 包拯
*1994年 俠女遊龍 飾 葉守忠
*1994年 廉政行動1994
*1994年 射鵰英雄傳 飾 段智興（一燈大師）
*1994年 壹號皇庭III
*1994年 方世玉與乾隆皇 飾 鄂大人
*1994年 天子屠龍 飾 安親王
*1994年 笑看風雲 飾 倪峰
*1995年 白髮魔女傳 飾 李自成
*1995年 金牙大狀（貳） 飾 方唐鏡
*1995年 包青天之「錯配良緣」 飾 林天英
*1995年 神鵰俠侶 飾 段智興（一燈大師）
*1995年 總有出頭天 飾 楊俊文
*1995年 壹號皇庭IV　飾　蔡樹基
*1995年 尋龍劍俠賴布衣 飾 賴澄山
*1995年 大捕快 飾 十三貝勒
*1995年 刑事偵緝檔案II 飾 馬成昌 （檔案二：「燒屍懸案」）（袁天麗前上司同情夫）
*1996年 隋唐群英會 飾 李淵
*1996年 笑傲江湖 飾 曲洋
*1996年 緝私群英 飾 黎志偉
*2004年 大唐雙龍傳 飾 王世充
*2005年 驚艷一槍 飾 智高
*2005年 識法代言人 飾 律師會主席

## 電視劇（[[香港電台]]）
*1982年《執法者》《濁流》飾 鍾 Sir
*1991年 裁決：人權地帶 飾 資深律師Chris
*1992年 廉政行動 飾 廉政公署調查主任 韋亦莊
*1994年 廉政行動 飾 高級海關官員 陳令輝

## 電影
*風頭人物（1977）
*蕩寇群英（1978）
*泰山屠龍（1980）
*錯有錯著（1980）
*險過剃頭（1980）
*橫掃魚蛋檔（1982）
*殺出西營盤（1982）
*家在香港（1983）
*毒蠱（1983）
*血中血（1983）
*鬼戰（1984）
*毒咒（1985）
*天煞（1986）…趙懷安
*皇家戰士（1986）
*沉底鱷（1989）
*目中無人（1989）
*人海孤鴻（1989）
*轟天龍（1991）…黎Sir
*越青（1991）
*紅粉至尊（1991）
*駁腳差佬（1991）
*志在出位（1991）
*毒網（1991）
*賭城大亨II之至尊無敵（1992）…四哥
*極度誘惑（1992）
*警花肉搏強姦黨（1993）
*超級學校霸王（1993）
*龍虎之戰（1995）
*奇幻夜（2013）

## 註

## 參考
*《中國演員大辭典》“黎漢持”條目

類:培僑中學舊生
類:祖籍山東
那夜凌晨，我坐上了旺角開往大埔的紅VAN

《**那夜凌晨，我坐上了旺角開往大埔的紅VAN**》（；意思即係「**嗰晚凌晨，我上咗旺角開去大埔嘅紅色小巴**」；），係一部由陳果執導嘅科幻片，改編自響香港高登討論區上面連載嘅同名小說，喺2014年4月10號上映，由黃又南、文詠珊、任達華、徐天佑、惠英紅同林雪等人演出。

呢部戲響2014年2月入圍第64屆德國柏林國際電影節「電影大觀」（Panorama）單元，係陳果繼《三更2之餃子》之後第二部擠身柏林電影節嘅作品，並喺電影節上映。

## 劇情
故事講述主角游梓池（阿池）響某天夜晚同朋友「唱K」之後，喺凌晨時份搭由九龍旺角開去新界大埔嘅紅色小巴（俗稱「紅van」）返屋企，架車經過獅子山隧道之後，主角發現車廂外面嘅世界、啲車同人都消失嗮，剩番小巴本身同車廂嘅17人，好似進入咗另外一個時空。故事發展出一連串的神秘事件，而乘客開始一個個無端端死咗，隨後又有戴防毒面具嘅神秘人出現；主角需要解開一切謎團，以重返原來嘅世界。

## 製作
### 發展
套戲嘅藍本原本係響香港高登討論區連載嘅同名網絡小說，由Mr. Pizza所著。隨住小說嘅連載，知名度不斷提高；響2012年中，有印刷商為小說製作印刷本。

2012年12月中，有報道話香港導演陳果有意開該小說嘅電影版本，令《紅VAN》成為繼胡耀輝執導嘅《一路向西》之後，第二部原本響討論區連載之後改篇做電影嘅香港網絡小說。陳果原本打算畀梁洛施出演女主角Yuki，之後換成由文詠珊出演，而佢亦都希望可以搵影帝級演員客串；及後確定男主角會由響《香港有個荷里活》演出嘅黃又南擔任，令電影同時包含香港多位影帝級同新生代演員
。與此同時，陳果表示電影會分開上下兩部，預計成本大約五千萬港元。

《紅VAN》電影預定響2014年2至3月上映。響香港上映之前，《紅VAN》入選第64屆德國柏林國際電影節嘅「電影大觀」（Panorama）單元，並會喺2014年2月電影節全球首映，電影喺香港嘅上映日期亦因而延遲。

### 拍攝
響套戲入面，嗰架小巴係用真正嘅車嚟拍攝，無專登做一個場景。導演陳果話，拍小巴戲份嗰陣，要全程拖住嚟影，而且因為車本身嘅空間有限，容納十七位演員之外，又要有一班工作人員負責收音同打燈，另外扮演司機嘅演員林雪響現實生活中唔識揸車，因此認為最困難嘅拍攝地方係拍攝小巴嘅戲份。

## 上映
套戲原定響2014年7月上映，之後因為預告片嘅點擊好多，所以決定提早響2、3月上映。響香港上映之前，《紅VAN》入選第64屆德國柏林國際電影節嘅「電影大觀」（Panorama）單元，又會響電影節全球首映，因此電影喺香港嘅上映日期要延後到4月。

原版因為有大量嘅粗口同埋有姦屍嘅情節，俾香港影視處評為三級片。為咗照顧未成年嘅觀眾，陳果推出咗一個IIB版嘅修改版本，將粗口剪輯到最少，亦都會將強姦戲打格仔。修改版本比原版長0.42分鐘。

## 續集
套戲嘅結尾係大隊出發到大帽山，未有結局，導演陳果話要睇票房反應，先至決定拍唔拍續集。

## 參考
失竊嘅一代

**失竊嘅一代**（英文：**Stolen Generations**，有時譯做**失竊一代**、**被偷走嘅一代**、**被偷一代**），係指澳洲政府響1869年至1969年間所實行嘅「同化政策」所影響嘅一代人。

當年澳洲政府認為澳洲原居民「低賤無知」同「將會消失」，所以夾硬將10萬名澳洲原居民細路永久帶去白人家庭或者政府機構照顧，以「白化」原居民，令到澳洲原居民細路要同父母長期分離；加上當時多數嘅白人家庭歧視澳洲原居民，往往虐打佢哋同迫使佢哋忘記自己嘅語言文化，學習白人嘅語言同生活方式，甚至乎俾人性侵犯，亦都缺乏接受正當教育嘅機會，令到大部份澳洲原居民喺心理同生理上都受到傷害。

1997年，首次有澳洲國會議員要求時任澳洲總理約翰·何華德道歉，佢以「呢個係上一代政府嘅錯」為理由，拒絕道歉；之後響2008年，時任總理陸克文喺澳洲國會上正式向澳洲原居民表示歉意，又承諾會改善佢哋嘅生活水平。

## 參考

類:種族滅絕
類:種族歧視
朴勝羲

**朴勝羲**（朴讀瓢，；，文觀部式拼寫：Bak Seung Hui），）係大韓民國女子短道速滑運動員。

## 出面網頁

類:速滑員
大喜過望

**大喜過望**係一個成語，意思係因為結果好過預期，所以開心。
## 典故
大漢嗰陣，有個官叫做英布。有一日，英布嚟見漢高祖劉邦。劉邦重係喺被逗一面未起身，見唔到佢。英布因為咁，就以為劉邦唔重視佢，個人好灰。跟住，英布行去佢間劉邦賜畀佢間屋。英布見到佢超靚，比佢預期靚好多，就好開心嘞。

## 參考
高俊文

**高俊文**（**Ko Chun Man**，）係香港男演員，無綫電視前藝員，1978年第七期無綫電視藝員訓練班畢業，但因爲得罪監製王天林而離職。2001年，高俊文時隔廿幾年重返無綫，之後多於劇集中飾演老年配角同閑角，代表作係《下一站彩虹》嘅顧樂洋，并曾憑呢個角色獲得2004年度萬千星輝賀台慶之「我最喜愛實力非凡男藝員」嘅獎項提名。2013年，高俊文轉投香港電視網絡。

## 演出
### 電視劇（無線電視）
#### 1978年
*倚天屠龍記 飾 店小二

#### 2002年
*談判專家 飾 醫生

#### 2003年
*洗冤錄II 飾 堪輿師
*金牌冰人 飾 榮管家
*律政新人王 飾 法官
*美麗在望 飾 動物醫生
*衛斯理 飾 鄭氏經理
*沖上雲霄 飾 程醫生（第37集）
*富豪海灣非凡情緣 飾 大學教授

#### 2004年
*翡翠戀曲 飾 Simon
*下一站彩虹 飾 顧樂洋
*無名天使3D 飾 張Sir
*棟篤神探 飾 拍賣會投標者（第9集）
*天涯俠醫 飾 阿Kwong-阿鄺

#### 2005年
*甜孫爺爺 飾 黃Sir
*心花放 飾 高律師
*御用閒人 飾 飛天虎
*情迷黑森林 飾 格連總裁
*酒店風雲 飾 廚 師
*隨時候命 飾 戴偉航
*本草藥王 飾 陳秀官
*識法代言人 飾 一即擊中主持人
*蓋世孖寶 飾 趙濟川

#### 2006年
*潮爆大狀 飾 楊 拯、關頌榮
*女人唔易做 飾 Please店長
*男人之苦 飾 法 官
*高朋滿座 飾 芩 飛
*法證先鋒 飾 律 師
*愛情全保 飾 主控律師
*刑事情報科 飾 方俊新
*鳳凰四重奏 飾 酒會貴賓
*東方之珠 飾 錄音師
*賭場風雲 飾 阿 泰

#### 2007年
*突圍行動 飾 黃律師
*迎妻接福 飾 魚 佬
*同事三分親 飾 陳 生（第10集）、蔡 生（第148集）
*溏心風暴 飾 薩克斯風導師
*天機算 飾 唐太宗
*師奶兵團 飾 老 師
*學警出更 飾 教 授
*強劍 飾 岳不羣
*歲月風雲 飾 關律師
*爸爸閉翳 飾 Vincent
*通天干探 飾 法 官
*鐵咀銀牙 飾 龍天凡
*建築有情天 飾 李總
*律政新人王II 飾 蓋錦輝
*廉政行動2007 飾 廉署總調查主任 James

#### 2008年
*蘭花劫 飾 羅拔神父
*原來愛上賊 飾 陳Sir（掃毒組警司）
*法證先鋒II 飾 Alex父親
*疑情別戀 飾 校 長
*與敵同行 飾 張永泰
*少年四大名捕 飾 谷雲揚
*東山飄雨西關晴 飾 尚 坤
*當狗愛上貓 飾 楊瑞輝

#### 2010年
*老公萬歲 飾 陳永仁
*秋香怒點唐伯虎 飾 廟祝
*鐵馬尋橋 飾 岑振邦
*掌上明珠 飾 黃老闆
*情越雙白線 飾 高天耀
*巾幗梟雄之義海豪情 飾 海吉隆

#### 2011年
*魚躍在花見 飾 羌父
*洪武三十二 飾 陳迪
*怒火街頭 飾 法官
*真相 飾 Peter
*團圓 飾 雜誌總編
*紫禁驚雷 飾 行
*潛行狙擊 飾 許振雄
*點解阿Sir系阿Sir 飾 游志傑
*我的如意狼君 飾 莫院長

#### 2012年
*怒火街頭II 飾 法官（第5-6集）
*雷霆掃毒 飾 陳堅
*護花危情 飾 包啟忠（助理警務處長）
*法網狙擊 飾 法官

### 電視劇（viuTV）
*2018年：迷失假期 飾 金融王昇（第14集）

### 網絡電視劇
*2017年：反黑 飾 巧兒父

### 電影
*山狗（1980）... 阿健	
*殭屍（2013）... 楊鳳老公

## 參考
候任行政長官辦公室

**候任行政長官辦公室**（英文：**Office of the Chief Executive-elect**，簡稱**候任特首辦**），係為香港特別行政區候任行政長官而設嘅一個臨時辦公室，以準備政府換屆嗰陣交接順利為主要目的。依家嘅候任行政長官辦公室位於香港中環下亞厘畢道中區政府合署西座12樓，響2012年3月26日至6月30日期間運作。

## 歷史
董建華喺1996年12月11日當選第一屆香港行政長官，佢喺當選之後，響香港政府協助下借調73個香港公務員同另外14人設立香港候任行政長官辦公室，孫明揚同羅范椒芬分別出任辦公室政策統籌局局長同辦公室主任；辦公室喺1997年6月30號隨住香港特別行政區政府成立而完成任務。

董建華響2002年當選連任第二屆香港行政長官，而曾蔭權響2005年自動當選第二屆香港行政長官補選選舉，填補已經請辭行政長官職務嘅董建華，因此無設立候任行政長官辦公室嘅實際需要。

由於曾蔭權響2012年6月會完成佢嘅任期，之前需要選出新一任行政長官；基於確保政府換屆可以交接順利，當局喺2012年1月向立法會提出響選出新嘅行政長官之後設立候任行政長官辦公室嘅建議；最後候任行政長官辦公室響2012年3月成立，由劉焱出任辦公室秘書長。隨住梁振英響2012年3月25號當選為第四屆香港行政長官，候任行政長官辦公室喺當選翌日運作至同一年6月30號。

## 編制
依家嘅候任行政長官辦公室編制除咗候任行政長官之外，重設有秘書長、私人秘書、副私人秘書同新聞秘書以及21個非首長級人員。

## 參考
晏冠沙絲蔑

**晏冠·C·沙絲蔑**（，）係一位印尼歌手，喺印尼爪哇省雅加達市出世。佢喺全球嘅歌星範圍入面，都幾出名下。佢重係成個亞洲入面，最成功嘅亞洲歌手。

## 介紹
呢位歌星喺印尼嘅首都雅加度出世，佢阿爸係個好出面嘅歌手，佢阿媽喺平時都係好鍾意唱歌，搞到佢喺7歲嗰陣（1981年）就上台表演唱歌，過咗兩年（1983年），佢就整咗第一張個人專輯出嚟，而佢嘅第一張個人專輯就係Dunia Aku Punya。不過佢好鍾意搖滾類嘅音樂，喺17歲嗰陣（1991年）就變咗成個亞洲入面，最有潛力嘅搖滾歌手。到咗佢19歲嗰陣（1993年），佢就想將自己嘅音樂發展到全球範圍入面，結果就去咗歐洲搵食。而佢嘅音樂係屬於沙啞入面嘅中低音，而歌曲嘅風格就係溝埋咗西方嘅開放音樂，重有東方嘅情感，有時重唔停咁出埋啲飛愫嘅嘢。

## 演藝界
佢啱啱出嚟嗰陣重係個印尼嘅女歌手。佢喺印尼入面，唱咗出嗮名嘅Mimpi同Tua Tua Keladi呢兩首歌。到咗1997年，佢同SONY BMG簽咗合同，重出咗第一張法文嘅專輯，後嚟又整咗好幾張英文同法文嘅專輯，結果就喺歐美地區入面出咗名，挾埋佢喺之前嚮印尼嗰陣整咗嘅歌帶，呢條友已經成功出咗超過22000000張歌帶，如估挾埋單曲嘅銷售量，佢一共係成功出咗25000000張歌帶喇，佢重係亞洲人到歐美地區入面，發展得最好嘅手，重係第一位亞洲歌手寫咗入去美國佬出版嘅標博雜誌入面。

## 連出去

*Official website
*Anggun on Twitter
*
*FAO Goodwill Ambassador website
糯米

**糯米**係稻米嘅變種，米帶明顯黏性，因為比較多支鏈澱粉而比較少直鏈澱粉，中國同東南亞地區好多嘢食都會用到佢整。

糯米分黑白兩色，黑色嘅糯米叫黑糯米或者紫米。
黑糯米

**黑糯米**，又叫**紫米**，係糯米嘅變種，個樣黑色，多數用嚟整甜品。
## 甜品
*紫米露
*泰式竹筒飯
*喳咋
漢文

**漢文**（）可以係：
*中文，因為有「中、華、漢、唐」嘅系列稱謂，又叫「漢文」。
**文言，喺中國之外嘅漢字文化圈（日本、韓國、越南）會將呢種源自中國嘅古典語文嗌做「漢文」，其中日本同韓國至今將漢文定為考試科目。
*漢代嘅散文、古文。
*漢文帝
*梁漢文
*漢文 (網球手)
紅米

**紅米**（），中文又叫**糙米**，係半加工嘅稻米，只係去咗面頭唔食得嗰浸稻殼，但係會留返啡紅紅哋啡啡哋色嘅米糠同胚芽。紅米如果磨走外層就可以變成白米；不過因為紅米保存咗完整嘅稻米營養，入便含有蛋白質、脂質、食用纖維同埋維他命 B1 等等，所以比白米更健康。佢嘅口感比較硬，對好多人嚟講味道唔及白米，而且煮嗰陣亦要煮耐啲。

紅米喺英文入便係叫做**棕米**或者**啡米**（參見）嘅。而喺日文，紅米叫做**玄米**，而日本人仲興沖玄米茶嚟飲。

## 睇埋
*麥米
三角豆

**三角豆**又叫**鷹嘴豆**、**雞心豆**、**雞豆**（**Chickpea**），係種食得嘅豆，風行南亞、埃及同歐洲伊比利半島等地，有唔少用三角豆整嘅嘢食。


File:Cicer arietinum 003.JPG|
File:Chickpea pods.jpg
File:Cicer arietinum20100417 08.jpg
薏米

**薏米**又叫**薏仁**，係種中國常見嘅穀物，通常用嚟煲糖水，亦都可以煲湯，生物分類上屬禾本科薏苡屬。
升F大調

**升F大調**係一個基於F♯音嘅大調，由F♯、G♯、A♯、B、C♯、D♯、E♯同埋F♯組成，調號有六個升號。佢嘅關係小調係升D小調，並行小調係升F小調，係降G大調嘅異名同音。

## 用升F大調嘅歌
* YMCA（Village People）
* 放不低（鄭秀文）
* 吻別（張學友）
* Linda（粵）（張學友）
* 浪子心聲（許冠傑）
白米

**白米**又叫**粘米**，係精製過嘅稻米，外表白色，除咗去咗面頭嘅穀殼，亦會去埋米糠同胚芽，同紅米唔同。

用白米煮嘅飯叫白飯，用白米煮嘅粥叫白粥。白米又可以加工成為粘米粉、米粉、米線、河粉、金邊粉等等。
麥米

**麥米**係半加工嘅麥（好似大麥、燕麥咁），留返啡黃色嘅米糠同胚芽。

廣東有隻甜品叫麥米粥，就用咗麥米同糯米煲。

## 睇埋
*紅米
我好有錢

《**我好有錢**》（英文：**I Am Rich**）係一個由阿明·海因里希（Armin Heinrich）所開發，曾經響App Store上面銷售嘅iOS應用程式；喺App Store上的售價分別為999.99美元、799.99歐元同599.99英鎊，係App Store上應用程式嘅售價上限。。呢個應用程式啟用之後，螢幕上面只有一粒發光嘅紅寶石，另外重有一個圖標。用戶撳個圖標之後會有呢幾行文字出現：

 我有錢我值得我善良，健康又成功。

開發者響呢個應用程式嘅說明道話呢個應用程式純粹係個藝術作品，而且入面完全無任何隱藏功能，響2008年8月俾蘋果從App Store強制下架。

不過，之後呢個應用程式重新上市，加咗計數機功能，又改名做*I Am Rich LE*。

## 原文註釋


## 參考
省 (中國)

**省**（；普通話拼音：shěng）係中國第一級嘅地方政區（即係僅次於國家），同直轄市平級。

## 名冊同版圖
### 中華人民共和國

### 中華民國
新添衛

**新添衛**，大明洪武二十三年（1390年）擺喺新添千戶所，駐地喺而家貴州省貴定縣。係貴州都司。轄境就喺而家貴定縣大部同平塘縣西部分地區。天啓嗰陣安邦彥反叛，圍住貴陽，攻陷龍里，官軍因為咁而進發，諗住解開會城之圍。清康熙二十六年（1687年）廢咗。
保亭哥納香

**保亭哥納香**（學名：）係番荔枝科哥納香屬嘅植物。分佈喺泰國、柬埔寨、老撾、越南同中國大陸嘅廣東，通常喺海拔350米至800米嘅地區生長，多數喺山地密林入便生出嚟，到而家重未由人工引種栽培。

## 參考
梅爾斯特滕

**梅爾施泰滕**（）係德國巴登－烏騰堡一個市鎮。總面積17.10平方公里，總人口1,340，其中男嘅686人，女嘅654人（2011年12月31號），人口密度78人/平方公里。

## 參考

類:巴登－烏騰堡
中興新村

**中興新村**係中華民國臺灣省省城，喺南投入面，1956年省政府由台北搬過嚟。
金城鎮

**金城鎮**係中華民國福建省省城，亦係金門縣城，國共內戰後中華民國福建省得返金門同馬祖，到1955年省政府喺呢度重新成立返。
易潔鑊

**易潔鑊**係種容易清潔嘅鑊，面頭鍍咗一隻叫特氟龍嘅塗層，煮嘢食時唔容易黐底。
工業以太網

**工業以太網**係指喺工業環境嘅自動化控制同程序控制入便應用以太網嘅相關元件同技術。工業以太網會用TCP/IP協定，同IEEE 802.3標準一樣，但係喺應用層會加啲各自特有嘅協定。

以太網喺工業程序嘅應用要有實時嘅特性，好多以太網嘅相關技術可以令到以太網喺工業應用入便啱用。就係因為利用標準嘅以太網，提昇咗工廠入面由唔同供應商設備嘅互連性，以太網嘅市場好大，同佢有關嘅元件嘅成本都好低、容易攞到，所以工業以太網嘅成本亦可以跌，而性能亦都可以跟住以太網技術嘅進步而提昇。

因為工業以太網應用喺工業環境之下，佢對振動、溫度、濕度同電磁干擾嘅適應要求都可能比一般嘅IT產業設備工作條件更加嚴。

## 優點同缺點
以往PLC會用開放式或者專有嘅通訊協定同從站通訊，呢類嘅通訊協定包括Modbus、Sinec H1、Profibus、CANopen、DeviceNet同埋FOUNDATION Fieldbus。不過越嚟越多嘅用戶開始改用以太網做佢嘅數據鏈路層嘅通訊協定，而應用層繼續用上便講過嘅通訊協定，
同RS-232或RS-485比，工業以太網有以下嘅優點：
* 提高咗傳輸速率，RS-232嘅速率係9.6 kbit/秒，如果係吉比特以太網，用CAT-5e、CAT-6嘅網路線或者光纖做傳輸介質，傳輸速率可以到1Gbit/秒。
* 傳輸距離可以長啲。
* 可以用標準嘅無線接取器、路由器、網路交換器、集線器、網線同光纖。
* 除咗傳統嘅主站－從站架構（master-slave），亦都可以用點對點技術。
* 好啲嘅互操控性。

工業以太網缺點：
* 要將即有嘅系統轉做另一個新嘅通訊協定。
* 及時控制用像TCP協議嗰陣，好唔方便（有啲應用因為咁用UDP或者其他數據鏈路層嘅協定）
* 處理TCP/IP封包會比處理串列資料更加複雜。
* 最細嘅以太網幀嘅大小係64個位元組，但係一般工業通訊嘅資料淨係得1-8個位元組，會影響資料傳輸嘅速率。

## 通訊協定
雖然工業以太網令到工業通訊嗰陣有標準嘅硬體介面，但係喺通訊協定上面重有好多唔相容嘅通訊協定，佢嘅資料封晒喺以太網嘅資料幀，因為咁像路由器或者網路交換器唔會因為呢啲唔相容嘅協定而有影響。但係主機同從站要用相同嘅通訊協定先可以通訊。

有啲標準，好似Modbus，已經由佢嘅原始版本衍生出可以喺工業以太網上面行嘅版本。而Profibus亦都發展做同佢相容嘅以太網嘅協定PROFINET。其他嘅協定，好似EtherNet/IP，淨係開發以太網傳輸層嘅部份。工業以太網嘅協定可以裝喺TCP嘅資料幀入面，令到處理上更加標準化，但係喺主機同從機上都要同TCP相容嘅通訊協定棧。

## 成日見嘅工業以太網通訊協定
*Modbus-TCP
*PROFINET
*EtherNet/IP
*EtherCAT
*
*
*VARAN (德文wiki)
*

## 睇埋
*電腦網路
*
*現場總線
*人機界面
*Modbus
*過程控制
*可編程邏輯控制器
*SCADA

## 參考
觀塘區議會

**觀塘區議會**係香港18個區議會之一，負責協助處理九龍觀塘區嘅事務。

觀塘區議會亦係全香港第一個區議會，喺1981年4月成立。依家觀塘區議會總共有40個議員。

## 組織
### 主席
*林珩輝（1985年-1994年）
*潘任惠珍（1994年-1997年，第一個由民選議員擔任嘅區議會主席）
*侯瑞培（1997年-1999年）
*陳振彬（2000年-2019年）
*蔡澤鴻（2019年-2021年）
*柯創盛（2021年-）

### 委員會
*文化、康樂及體育事務委員會
*地區設施管理委員會
*環境及衞生委員會
*房屋事務委員會
*社會服務委員會
*交通及運輸委員會
*財務及行政委員會

## 議員一覽（2020年－2023年）

## 議員一覽（2016年－2019年）

## 議員一覽（2012年－2015年）

## 註


## 出面網頁
*觀塘區議會
法國醫院

**法國醫院**可以係：
*法國嘅醫院，睇下**[[法國醫院一覽]]**
*香港港島嘅**[[聖保祿醫院]]**，又叫「香港法國醫院」
*香港九龍嘅**[[聖德肋撒醫院]]**，又叫「九龍法國醫院」
九數

**九數**係春秋戰國時代形成數學嘅九個分支：
鄭玄《周禮注》話：「九數：方田、粟米、差分、少廣、商功、軍輸、方程、盈不足、旁要。」

# 方田：田地測算。
# 粟米：糧食換算比率 
# 差分：賦税嘅分配。
# 少廣：田畝面積同長闊。
# 商功：工程土方估計。 
# 均輸：運輸費用嘅分配。
# 方程：方程式。
# 盈不足：計算盈虧。
# 旁要：勾股問題。
;《算數書》
《算數書》已經有九數嘅雛形，有方田術，差分術，少廣術，盈不足術同勾股術等等。

## 參考
越南高速鐵路

**南北高速鐵路**（；），係越南一條打算起嘅高速鐵路，起點喺河內，終點喺胡志明市，沿途經過越南21個省市，包括河內、胡志明市同峴港；全長1,570公里，比舊有嘅南北鐵路短159公里，預期造價係558.5億美元，將會用日本同越南政府提供嘅政府開發援助嚟興建。

## 綜覽
響由日本同越南聯合成立嘅工程隊伍完成測繪同地理考察之後，越南南北高鐵嘅頭兩段：河內–榮市段同胡志明市——芽莊段，預定響2011至2015年嘅階段中落成啟用，而榮市——芽莊段預定會響2020年落成。越南政府話，越南嘅高鐵將會採用日本新幹線子彈火車嘅高鐵技術；呢條高鐵用嘅技術同路軌規格同現有嘅南北鐵路唔同，會係一條複線嘅標準軌鐵路，設定時速300公里，係現有南北鐵路時速嘅六倍。高鐵落成之後，乘客坐高鐵由河內去胡志明市嘅時間將會大大縮短至7個鐘，比坐現有鐵路由河內去到胡志明市所需32個鐘快。

喺越南政府總理阮晉勇響2006年到訪日本之後，日本政府承諾會提供政府開發援助，支援越南起高鐵。當時越南同日本政府共同簽署咗一份關於越南高鐵同北南高速公路工程嘅「諒解備忘錄」。

## 計劃再次評估
響2010年6月，越南國會經過一個月嘅審議，最終否決咗當時政府提出嘅高鐵計劃，據報道，國會否決提案嘅原因係高鐵預計造價為560億美元，造價太貴。當地一位資深經濟師曾經批抨高鐵計劃係「經濟上唔健全」嘅計劃，又表示高鐵起好之後，唔能夠為大部分越南人民服務，因為有百分之70嘅越南人都係住喺農村嘅農民。據報道，越南國會一啲議員要求越南政府對高鐵項目作出進一步嘅研究。去到2010年10月，越南交通部證實高鐵計劃被擱置。當時越南國營鐵路公司嘅主席話，越南政府會響2011年越南共產黨領導層換屆之後再提交一個新嘅高鐵計劃。越南政府副總理黃忠海響2010年10月一個同交通部進行嘅會議上面，檢討越南各地重要嘅交通基建項目嘅工程進展，據報道，佢又命令交通部成立一個指導委員會，接受日本為上述兩段高鐵線路而提供嘅技術援助。

日本國土交通省一個鐵路局局長表示，日本政府目前有意將日本嘅基建技術，例如新幹線，引入去經濟日益發達嘅地方，但係日本會將越南高鐵項目視為一個長期項目；響2010年8月嘅一次會談，佢又話現有嘅越南鐵路係未電氣化嘅單線鐵路，如果要由呢個階段邁進去發展高鐵嘅階段，越南需要吸納、培訓熟知鐵路技術嘅專業人才同制定適當嘅法例。

## 參考
刻

**刻**可以係：
*雕刻，又叫做雕塑，一種藝術形式；
*刻 (時間)，中國古代嘅時間單位；
*骨 (時間)，港澳以外會叫「刻」，兩廣少用。
蘇笠汶

**程予希**（，），暱稱**樂樂**，係台灣模特兒及演員，拍過多個廣告，頗受廣告商青睞。佢喺2013年擔任民視《原來是美男》女主角，同汪東城、黃仁德、蔡旻佑一齊主演。台版《原來是美男》係佢第一部正式擔任女主角嘅偶像劇，外表睇似恬靜柔順嘅樂樂，其實係一位個性正妹，自組樂團CastAway，並擔任貝斯手嘅角色，平時會喺河岸留言等地方表演。但因為個人演藝發展需要，已於2012年9月底暫離樂團。

## 電視劇

## 網路短片
* 愛上雅虎
* 第36杯咖啡
* mio-心的方向
* sym-白色情人
* 我愛你 in TOKYO

## MV
* io樂團-真實
* F.I.R-find my way
* 林凡-重傷
* 何韻詩-青蔥
* 何韻詩-青空

## 綜藝
* 2010年7月19號 大學生了沒
* 2011年4月14號 國光幫幫忙
* 2013年5月25號 娛樂百分百

## 廣告
* 渣打銀行（88分行）
* KGCHECK
* Sony Ericsson X8
* 味全林鳳營 關係系列男女篇
* 味全每日C（大陸）
* 康師傅杯面（大陸）
* 萊爾富×芝麻街大吉盒一起FUN寒假
* Sony VAIO
* 地鐵-下馬站（香港）
* Sony Ericsson Xperia Ray DAZZLING彩殼篇
* 愛之味 鮮采蕃茄莊園篇
* 田原香 感動包裹篇
* 元本山 對切海苔健康大口吃
* 敏必滴眼藥水

## 參考

*咖啡妹蘇笠汶你很熟悉卻又陌生的個性正妹，遊戲基地gamebase 2012年4月26號

## 出面網頁
*經紀公司官網蘇笠汶專頁
堤

**堤**係沿海或者河邊起嘅，高出地下嘅建築，目的係預防氾濫。

## 睇埋
*防波堤
*壩
綠豆沙

**綠豆沙**係中國廣東、香港最常見嘅糖水之一，主要材料係綠豆。有時會加入海帶、陳皮或芸香（俗稱臭草）。

綠豆沙食法同喳咋一樣，可以熱食或者涷食。加米可以成為綠豆粥。
老鼠洲

**老鼠洲**係香港屯門一笪地方，喺輕鐵三聖站同兆麟苑之間。佢原本係個島仔，1980年代起咗條馬路過去，1990年代填海後合併為陸地。
堤岸 (越南)

**堤岸**（）係越南胡志明市嘅一個地區，位於西貢河西岸，地界範圍涵蓋胡志明市第五郡嘅西部同第六郡部分嘅區域。呢個地區因為係越南規模最大嘅華人聚居地同著名觀光景點而聞名。胡志明市嘅幾十萬華人之中，大多都集中住喺堤岸，有「小香港」嘅別稱，每日出入人潮有成幾十萬；有好多中國式嘅樓房、商店、寺廟或者學校，歷史達100多年嘅新街市係當地幾座市場中最大嘅一個。

堤岸嘅越南文國語字係「Chợ Lớn」，越南文喃字係「𢄂𡘯」。其中「𢄂（chợ）」意思係「市場」，「𡘯（lớn）」意思係「大」。「堤岸」係在越華人改嘅現代漢語名。響越南聚居嘅華人當中，以廣東人為主，其中主要係廣府人，所以堤岸嘅廣東食肆成行成市，最通用嘅語言係粵語。

響堤岸，好多條街係以中國人命名，包括孔子大道（Dường Khổng Tử）、老子街（Dường Lão Tử）等等。

## 史
1778年，住喺邊和嘅鋪洲華人社群由於支援過廣南國，而受到西山朝派兵報復嘅緣故，必須南遷去今日堤岸嘅所在地避難。1782年，呢尐華人再度受到西山朝軍隊剿殺，而必須重建居所。因為華人響河邊築起壩堤嚟防範水患，而令佢哋逐漸將「堤岸」當成呢個新居住地嘅名。

堤岸響1879年建市，1930年嗰陣已經擴展到胡志明市嘅邊緣，因此響1931年4月由法國殖民當局將兩者合併為「西貢堤岸市」，又叫做「西堤」。1956年將「堤岸」從城市名中剔除，只係叫「西貢」。

越戰嗰陣時，堤岸嘅人口一度增長到100幾萬人，駐越美軍司令部（MACV）、美國海軍西貢支援設施（Headquarters Support Activity Saigon）同美軍超市（Commissary）都曾經設喺呢區，美軍將士同逃兵喺堤岸嘅大量活動形成黑市交易，好多美軍內部配給嘅物資流入越南民間。1975年西貢陷落前嘅4月27號，共軍火砲曾經落入堤岸嘅民房區，造成傷亡。

打完仗之後，越南政府推動嘅城鄉人口政策同排華政策一度造成堤岸地區華民嘅出走，直到去1980年代黨中央開始改善越南華僑地位為止。

## 參考

類:胡志明市
花生糊

**花生糊**係用花生做成嘅糊狀物，係香港常見嘅糖水。做法係將花生磨成粉狀之後，用暖水或滾水沖開，就可以食得。為咗增加口感，喺磨花生嗰陣會加入小量白米。花生糊通常係熱食，尤其是喺冬天嗰陣食，可以暖身。
## 睇埋
*芝麻糊
*杏仁糊
*合桃糊
*腰果露
沈錫希

**沈錫希**（；，文觀部式拼寫：Sim Seok Hui，）係大韓民國女子短道速滑運動員。

## 攷


## 出面網頁

類:速滑員
金雅朗

**金雅朗**（；，文觀部式拼寫：Kim A Lang；）係大韓民國女子短道速滑運動員。

## 出面網頁
十六浦米高積遜珍品廊

**十六浦米高積遜珍品廊**（英文：**MJ Gallery at Ponte 16**，簡稱做**米高積遜珍品廊**、**MJ珍品廊**），係亞洲第一個、全球第二個以米高積臣為題嘅永久展覽場所，位於澳門嘅港火頭船街同巴素打爾古街12A號至20號碼頭澳門十六浦度假村二樓。

## 史
身兼實德環球副主席嘅澳門十六浦度假村行政副總裁馬浩文響2009年11月喺朱利安拍賣行買咗米高積臣響1983年唱片公司Motown嘅25週年電視特輯演出嗰陣戴嘅萊茵水晶石手套同米高積臣親筆簽名《Bad》嘅美國唱片業協會白金唱片獎等等嘅合共10件遺物；當時，呢尐拍賣品連同響其他拍賣會上面買到嘅米高積臣遺物，計劃擺響澳門十六浦度假村嘅一個珍品廊，向外展出。

十六浦米高積遜珍品廊響2010年2月頭由澳門社會文化司司長張裕、澳門旅遊局局長安棟樑、澳門十六浦度假村主席蘇樹輝等等主持開幕儀式，成為亞洲區第一個、全球第二個以米高·積遜為主題嘅永久展覽場所；喺開幕當日，有一隻模仿萊茵水晶石手套嘅手套送咗畀參觀人土。

十六浦米高積遜珍品廊喺同一個月18號搞咗個拍賣試戴白色萊茵水晶石手套嘅機會嘅慈善活動，由伯明翰環球控股主席楊家誠以10萬港元投得。十六浦米高積遜珍品廊又響同一年嘅9月至到10月聯同新世界百貨，響北京、上海等等嘅五個城市主辦《巨星珍品中國巡迴展》，又借出白色萊茵水晶石手套做展覽。

## 設施
十六浦米高積遜珍品廊嘅面積超過4,000平方米，場館可以響一個鐘容納大約200人；珍品廊主要分為四個部分，分別係時光隧道、主要展覽區、Billie Jean佈景同埋十六浦禮品廊。

## 參考
李克強經濟學

**李克強經濟學**（）呢個詞語源自英國嘅巴克萊資本（），即係管大陸經濟嘅國務院總理李克強為國家經濟發展制定嘅增長計劃。

巴克萊喺發佈嘅研究報告入面話，李克強經濟學有三個重要支柱，包括：「唔出台刺激措施」丶「去槓桿化」同埋「結構性改革」，佢嘅核心係向市場放權讓利。

## 參攷

## 睇埋
* 李克強
* 克強指數
* 中華人民共和國經濟
* 十二五規劃
* 習李體制
喳咋

**喳咋**即係「雜雜」，係葡萄牙語嘅音譯，翻譯過來即係雜糧嘅意思。喳咋最初係由澳門傳入香港，據講喳咋呢個名係源自葡文，係以前駐守喺澳門嘅兵房，將各種豆類煮成一煲糖水來做午餐，噉樣發明出來嘅。後來流傳到阿婆喺街邊擺賣呢種糖水，所以又叫**阿婆粥**，所以喳咋係正宗嘅澳門食品。

最初嘅喳咋係以各種豆類為主，好似紅豆、綠豆、眉豆、紅腰豆、三角豆等，後來重加入芋頭同西米，集合多種材料煮成。

好多人將「摩摩喳喳」同「喳咋」搞錯，摩摩喳喳係以亞答枳、西米、椰漿、冰塊同各種生果做成嘅冰品糖水，喳咋就係以各種豆類為主要材料。大概係因為噉樣，喳咋逐漸帶有南洋嘅風味，加入椰漿同花奶，令到喳咋帶有濃濃嘅椰香。

而家喳咋重會加入黑糯米，一碗喳咋嘅材料好多，好似八寶粥一樣，香甜味美同時又令人有飽肚嘅感覺，比起食其他甜品健康好多。
杏仁糊

**杏仁糊**，又叫**杏仁露**，係用杏仁做成嘅糊狀物，係中國傳統糖水。做法係將南杏（甜杏仁）同小量北杏（苦杏仁）磨成粉狀之後，用暖水或滾水沖開，就可以食得。為咗增加口感，喺磨杏仁嗰陣會加入小量白米。杏仁糊通常係熱食，尤其是喺冬天嗰陣食，可以暖身。
## 睇埋
*杏仁霜
*芝麻糊
*合桃糊
*花生糊
*腰果露
相機食先

**相機食先**係指喺開餐食嘢之前，用相機或者手提電話將啲嘢食影低先，之後先開始食嘢。

隨住而家智能手機愈來愈普及，愈來愈多人喺食飯嗰陣，先拎起嘅唔係餐具，而係手機，目的係同啲嘢食影張靚相，再上傳到facebook等社交網站或者WhatsApp畀其他人。

## 睇埋

* 食物攝影
本土主義

**本土主義**係個政治立場。主張對待本地人優先，本地人嘅待遇要同移民或其他外人有啲差別。本土主義通常指啲反對新移民，同埋支持降低啲俾人視為係敵對、同本地文化差距好大、覺得係同化唔到嘅民族嘅政治同法律地位嘅思想。

## 參考
孫靄涵

**孫靄涵**（，，），原名**孫儀凌**（），係香港女模特兒兼演員，佢係劇集《法網狙擊》飾演援交妹張雪媛一角而出咗名。佢曾經參選過2011年香港小姐競選，被叫作「歪面鍾嘉欣」。

## 演出電視劇
*2011年：Only You 只有您 飾 酒吧美女
*2012年：大太監
*2012年：法網狙擊 飾 張雪媛
*2013年：金枝慾孽貳 飾 楚楚（妓女）
*2013年：法外風雲 飾 𡃁模
*2013年：愛·回家 飾 芽碩助手（第400集）
*2014年：叛逃
*2014年：載得有情人 飾 模特兒（第7集）
*未播映：無雙譜
*未播映：梟雄
*未播映：樓奴
*未播映：張保仔
*未播映：東坡家事
*未播映：性在有情
*未播映：收規華
*未播映：殭
*未播映：刀下留人
*未播映：末代御醫

## 參考

## 拎
* 
*
大良

**大良**，原名係**太艮**，花名係鳳城（鳳山），係喺廣東順德嘅一個市鎮，明景泰三年(1452年)開始做順德縣治，亦就一路做咗順德嘅管治中心，而家係街道建置。

由於，大良比一般街道權力更大。

## 名
大良據話係因古太艮海峽，而得名嘅。後因太艮豎寫，就改成大良個名。

## 史
明景泰年間黃蕭養起義，明廷鎮壓咗起義之後，為咗加強管治就創建咗順德縣，隸屬廣州府，縣治就設喺原先黃蕭養起義嘅根據地太艮。

## 特產
* 大良牛乳
* 炒鮮奶
* 雙皮奶
* 大良野雞卷：用豬網油包住野雞肉片，捲起身再炸。
* 順德拆魚羹
* 釀鯪魚
* 大良崩紗
* 順德魚生
朱可夫

**哥基·康斯坦丁諾域治·朱可夫**（；）係蘇聯元帥，被認為係第二次世界大戰之中最優秀嘅將領之一。佢四次獲得過蘇聯英雄嘅稱號，兩次獲得過勝利勳章。

朱可夫曾經響莫斯科做學徒，喺1915年應召加入沙俄騎兵團；響第一次世界大戰之中，佢因為作戰勇敢，兩次獲得過聖喬治十字勳章，重被升為軍士。

## 註

## 參考

## 睇埋
*朱可夫獎章
大良牛乳

**大良牛乳**，又叫做**金榜牛乳**，原產喺順德大良金榜村（而家金榜居委會），白色圓狀薄片水牛奶製成品，順德美食之一，有「**東方芝士**」嘅稱號。因為佢嘅圓片形狀，所以又叫**金榜牛奶餅**。大良牛乳喺大明時發明，味道有啲咸，有啲甜，可以加喺粥同飯度。除咗大良，南洋好多華人嘅聚居地都有生產。

## 整法
將水牛奶同醋分別㷫到暖暖地，將一羹水牛奶加1/3杯醋入面，牛奶會凝（）埋，再用模壓成扁平薄片，同時將醋瀄出來。整好嘅牛乳片要放落海鹽水道浸四個鐘。

## 攷
忌廉哥

**忌廉哥**（，），係香港一隻出名嘅貓店長，品種係英國短毛貓，平時同高氏主人（高志成）一齊喺尖東睇報紙檔。

2012年7月，佢曾經失蹤近一個月，件事令佢上過新聞紙頭版。

2016年5月尾，佢同老婆忌廉嫂（摺耳貓）告別尖東，喺天水圍養老，過住短暫嘅退休生活。

2017年10月，忌廉哥喺油麻地彌敦道嘅「忌廉家族」寵物食品店重出江湖。

2020年5月24號，忌廉哥因胃癌與世長辭，終年14歲。

## 參考

## 連出去
*忌廉家族嘅Facebook專頁

類:癌死者
國際母語日

**國際母語日**（；又譯做**世界母語日**）定為每年嘅2月21號，由聯合國教科文組織喺1999年11月17號提出倡議，由2000年起，每年嘅2月21號為「國際母語日」。目標係向全世界宣傳保護語言嘅重要性，促進母語傳播，增進母語尊重意識，保護語言共文化多樣性，避免地球上大部分嘅語言消失。呢個日期源於孟加拉語言運動，當時孟加拉國重係巴基斯坦嘅一部分，啲人出街遊行提請孟加拉文成爲官方語文，期間有幾個學生喺1952年2月21號被軍警槍擊而死，呢場母語運動係孟加拉獨立進程嘅重要事件之一，因此呢日成為「語言運動紀念日」。

## 歷年主題
* 2006年：「網絡空間使用多種語言」
* 2013年：「書籍，母語教育嘅媒介」
干支

**干支**，以六十甲子只係循還曆法，原本出自紀日法，後來用來紀年紀月。今陣紀年反而為人熟知。而唔少唐人算命都有用到干支，八字四柱，年月日時，都有干支。

天干有十而地支十二，配合咁用，有六十對。蔡邕斷言，干即幹，支即枝。遠於殷商甲骨文，已睇到干支紀日。早年未有干支之稱，有十日同十二辰，可能到後漢先叫干支。

## 義
甲骨文之中，有甲骨刻有干支表，似為當時卜巫官吏推算所用。而干支表又有版本兩種，一種係三十，一種係六十。因而推斷，至初至初，用來記一月有三十日。後來就變成連綿不斷六十日周期，沿用至今。十干可能出自十日一旬，一月就有三旬。十二支之十二，可能出自觀天得來星辰方位，以此分辨季節，一年十二月之故。近代學者陳久金，推斷干支本來係紀月，十干配陽曆月，十二支配陰曆月，亦即各月之名。而十干配十月曆，漢時日漸失傳，有如西南夷曆，一年有十月，一月三十六日。十干之數，亦同時合五行陰陽，史記天官書，天分五宮，亦係古曆遺留。

十干同十二支，詁訓字義同季節有關，由潛地，到萌發，到生長，到成熟，到枯萎，又到潛地，循環不息。

## 干支配合
天干者，甲乙丙丁戊己庚辛壬癸。地支者，子丑寅卯辰巳午未申酉戌亥。順序咁，干支各取一，如甲子、乙丑、丙寅，如此類推，就去到壬申、癸酉。天干得十，而地支十二，干短支兩個，天干用盡，就由頭再配，甲戌、乙亥。十二地支用盡，又由頭再配，即丙子、丁丑如此類推，直到尾，壬戌、癸亥，就有六十。

六十干支有，甲子、乙丑、丙寅、丁卯、戊辰、己巳、庚午、辛未、壬申、癸酉、甲戌、乙亥、丙子、丁丑、戊寅、己卯、庚辰、辛巳、壬午、癸未、甲申、乙酉、丙戌、丁亥、戊子、己丑、庚寅、辛卯、壬辰、癸巳、甲午、乙未、丙申、丁酉、戊戌、己亥、庚子、辛丑、壬寅、癸卯、甲辰、乙巳、丙午、丁未、戊申、己酉、庚戌、辛亥、壬子、癸丑、甲寅、乙卯、丙辰、丁巳、戊午、己未、庚申、辛酉、壬戌、癸亥。

數學上來講，六十，咁啱係十同十二最小公倍數。咁意味，十干頭尾數六次，十二支五次，大家就會拍齊。

按，天干戊讀霧，庚讀更，變更之更，癸讀貴。地支寅讀仁，卯讀牡，已讀自，酉讀有，戌讀摔，亥讀害。

## 干支紀年
干支紀年，只不過六十年順序數。如一九八四年，正月新年起係甲子年，下一年乙丑，到二〇一八年戊戌，二〇一九年己亥，直到二〇四四年，過六十年，又返去甲子。近代史常用來紀事，如甲午戰爭、戊戌變法、庚子賠款、辛亥革命等。

## 干支紀月
丙寅月到乙丑月：一月寅月（正月），二月卯月，三月辰月，四月巳月，五月午月，六月未月，七月申月，八月酉月，九月戌月，十月亥月，十一月子月（冬月），十二月丑月（臘月）

壬戌月到辛酉月：正月戌月（一月），二月亥月，三月子月，四月丑月，五月寅月，六月卯月，七月辰月，八月巳月，九月午月，十月未月，冬月申月（十一月），臘月酉月（十二月）

### 丙寅月
公元紀年以下丙寅年六十月干紀年紀元後天干地支為開始，來自約（公元5年）開始計算：

### 壬戌月
公元紀年以下壬戌年六十月干紀年紀元後天干地支為開始，來自約（西元前4559年）開始計算：

## 干支紀日
干支紀日話咁易。六十干支順序數，逐日數，唔使睇日月星辰氣候。如戊戌年十二月廿二係甲子日，廿三乙丑，廿四丙寅，去到月尾三十壬申。下年己亥年，正月初一癸酉，初二甲戌。下一次甲子日，就係十二月廿二嘅六十日後，約莫兩個月，即二月廿二。

干支紀日唔受改曆影響，千年不變。然而週期太短，單憑就難以確定邊日。之不過，由於佢完全穏定，至少上至春秋史書文物以來，確切從無間斷。史書干支紀日，配以人文天象，往往史學定紀利器。

甲骨文干支紀日。而戰國到漢，出土文物有黃曆日，寫低一年每月初一干支如何，甚至逐日寫出。

## 干支紀時
干支紀時，一日十二時辰，自然配十二地支，日用好少要配天干。要配天干，配法同配月一樣，多數用於算命。

一日十二時辰，即兩個鐘。而一時辰又二分為初正，頭一個鐘叫初，尾一個鐘叫正。如午夜十一點到一點。十一點到十二點為子初，十二點到一點為子正。子丑寅卯辰巳午未申酉戌亥，各有初正，就咁順推。實際有分廿四份。以史而言，午夜子正為一日開始，子初係一日結尾。有啲算命流派以子初為始，可能有所誤解。

另漢起有百刻制，滴漏上一日畫夜分一百刻，子夜就初刻，咁就無干支可言。一百同廿四有啲難配合。元時配合兩者，一刻再分為六小刻，子正初刻，子正一刻，子正二刻，子正三刻，子正四刻，再過一小刻，就到丑初初刻。此制用到明時。清時西洋傳教士做欽天監，改制為九十六刻，就拍齊一刻十五分鐘，無四刻。

## 甲子曆元
干支配年月日時，起首在甲子。古代造曆，各家會推算上古特別之日，叫做曆元，以佢起首。甲子為一切之首，喺正冬至之日，子正之時，月要朔初一。又係甲子年，甲子月，甲子日。就揀依一日做開始。依個只係理論上有，實際上求唔到，搵個近傍。傳統又要一萬萬年之內搵到。到宋時計到盡晒，天文數字，曆元又無乜用，只會嘥心機，就放棄咗。

## 干支方位

十天干，十二地支，八卦，就配做二十四方位，每位十五度。由北順時針數，子癸丑艮寅甲、卯乙辰巽巳丙、午丁未坤申庚、酉辛戌乾亥壬。陰陽家稱之為二十四山。

子正北，午正南，故此南北綫為子午線。卯正東，酉正西，故此東西線為卯酉線。風水命理流年，配以洛書演化九宮，年九宮，月九宮，日九宮，常見於通勝。

先係八個方位，傳統北望南。圖南上北下，左東右西。

十天干按五行而言，東甲乙、南丙丁、中戊己、西庚辛、北壬癸。戊己土中央，唔做方位。

八卦方位，坎為北，四十五度一跳

十二地支，以子為北，順時針分十二份，即係三十度一跳。

配埋天干，唔理中央戊己。夾角之間有八個方位未補，以天干填滿。

最後得出二十四方位，各佔十五度。
石壁 (廣州)

**石壁**（）喺廣州番禺西北部，原先屬鍾村鎮，而今係個街道。廣州南高鐵站同地鐵2號線石壁站都喺石壁街道轄區內，下有多條數字編號嘅同名村（好似石壁一村、石壁二村噉）。
石壁

**石壁**可以係：
*石質牆壁；
*地名
**中國大陸
***石壁 (廣州)：番禺轄下一個街道；
***石壁鎮：好多道；
***石壁鄉：喺山西臨汾；
***石壁村：喺福建三明寧化同名鎮道
**香港
***石壁 (香港)：喺大嶼山
***石壁道：喺油麻地
**臺灣
***石壁風景區：喺雲林縣古坑鄉
***石壁部落：喺苗栗縣南莊鄉
手指公

**手指公**（或稱**拇指**）即係第一隻手指，食指側跟，同手指尾差唔多長。

## 文化

豎起手指公代表好好、頂呱呱。另外，有網站都有有關功能，例如Facebook上面向其他人「俾Like」，有同一樣意思，個圖示正正就係俾手指公咁樣。相反，如果手指公向下，就表示惡劣。以前有人話手勢係自然而生。Carleton S. Coon發現直布羅陀馬騮（種：巴巴利獼猴）會用手勢。有認為只係模仿人類，但係馬騮做咩，真係冇人知。

但唔係去到邊，都係手勢向上等同表達友好。喺意大利、希臘，同埋中東國家例如伊朗、伊拉克、阿富汗等，噉做係等同舉起中指，係嚴重嘅粗口手勢，所以去到其他地方嗰陣要特別留意。又例如非洲有部落，讚好手勢或者表示惡劣有自己一套手語。

亦可以睇睇《手指公姑娘》呢個童話故事。

## 電腦
Unicode有關代碼：
* 
* 
* 

## 參考
中指

**中指**即係第三隻手指，食指同無名指中間，係五隻手指入面最長。

舉中指有冒犯其他人嘅意思。
食指

**食指**即係第二隻手指，手指公同中指中間，同無名指差唔多長。

春秋時代《左傳》記載，話公子宋有好嘢食時食指會自己逳，所以就有成語「食指大動」。

用食指指人係無禮貌嘅行為。
無名指

**無名指**即係第四隻手指，中指同手指屘中間，同食指差唔多長。

喺某啲文化入面，無名指用嚟戴結婚戒指。
手指屘

**手指**，亦寫做**手指尾**、**屘指**、**尾指**，即係第五隻手指，無名指側跟，同手指公差唔多長。

勾手指尾代表對另一個人嘅承諾。
腳趾尾

**腳趾尾**即係第五隻腳趾，四趾側跟，係最細隻嘅腳趾。

踢波其中一個高招就係「腳指尾拉西」。
二趾

**二趾**即係第二隻腳趾，腳趾公同三趾中間，同腳趾公差唔多長。

有兩句俗語同二趾有關，但意思啱啱相反——有人話「二趾長過公，唔使一世窮」；亦有人話「二趾長過公，唔死一世窮」。
格陵蘭自殺問題

**自殺問題**係格陵蘭一個好嚴重嘅社會危機，佢哋嘅自殺率一直係全球最高嘅地區之一。喺格陵蘭因紐特人入面，自殺率喺 1985 到 1989 年間去到頂峰，每年每十萬人入面就有大約 120 宗。雖然之後嗰幾十年數字有所回落，但去到最近嘅 2015 到 2018 年，個率依然維持喺每十萬人有 81 宗咁高。

格陵蘭喺文化同地理上都好孤立，同時亦係全球最寒冷、日照時間最短，同人口最稀少嘅國家之一。雖然大家都知呢類因素會令自殺問題惡化，但到底佢哋係咪直接導致格陵蘭高自殺率嘅主因，或者影響程度有幾大，到目前為止仲未係好清楚。 

不過，當地政府同組織已經採取咗好多措施嚟降低自殺率，例如喺路邊張貼海報提醒市民。此外，格陵蘭亦啟動咗全國性嘅自殺預防策略，透過開設課程、普及教育同社區外展工作，邀請教師、社工同醫生等專業人士一齊參與，喺社區層面建立支援網絡。

## 歷史
格陵蘭嘅自殺率喺 1970 年代開始上升，並且一直持續上升 1986 年。到咗 1986 年，自殺已經成為好幾個城鎮（例如薩凡格特）年輕人嘅頭號死因。雖然喺 1970 年以前，格陵蘭嘅自殺率喺歷史上係非常之低，但去到 1990 至 1994 年間，就已經飆升到全球最高水平之一，每年每十萬人入面就有 107 人自殺身亡。 

類似嘅自殺率急劇上升現象，亦都出現喺加拿大嘅因紐特人社群入面，同樣達到咗極高嘅水平。根據格陵蘭政府喺 2010 年發表嘅數據顯示，當地平均幾乎每星期就發生一宗自殺案。 

## 發生率同差異
根據格陵蘭統計局嘅數據，自殺佔咗當地總死亡人數嘅 8%，更加係 15 至 29 歲生力軍嘅頭號死因。

根據 2009 年喺《BMC 精神病學》（BMC Psychiatry）期刊發表嘅研究，喺 1968 到 2002 年呢 35 年間，格陵蘭總共錄得 1,351 宗自殺案。研究發現自殺率同季節轉變有好大關係：高峰期通常出現喺 6 月（極晝時期），而冬天就相對係低谷。 呢種自殺案集中喺夏天發生嘅現象，喺北極圈以北嘅地區尤其明顯。 除咗季節，地區之間亦有差異，西格陵蘭嘅北部地區，自殺率明顯高過南部。

喺性別比例方面，男性嘅自殺率比女性高，而死者大部分都係 15 至 24 歲嘅後生仔。同一般西方國家隨住年紀增長、自殺率上升嘅趨勢唔同，格陵蘭嘅自殺率反而係隨住年齡增長而下降。

## 原因
格陵蘭自殺率居高不下，背後有好多原因，包括酗酒、抑鬱、貧窮、感情糾紛，同家庭功能失調。根據 2009 年一份報告指出，格陵蘭嘅自殺率喺夏天反而會上升，研究人員認為係因為極晝（持續日照）導致居民長期失眠，進而影響情緒。

此外，傳統因紐特文化同現代西方文化之間嘅衝擊，亦被視為主要因素之一。 喺 1970 年代到 1980 年代末，格陵蘭經歷咗急速嘅城市化，當時丹麥政府為咗節省開支，鼓勵村民搬入城市，導致好多偏遠村落被削減支援同資金。呢批原本習慣傳統獵人社會、重視分享互助（Gift society）嘅新移民，去到城市後普遍覺得好孤立，加上缺乏社會網絡支援，令好多人產生嚴重嘅心理健康問題。呢種文化斷層造成嘅自殺潮，到今日依然係格陵蘭一個好棘手嘅社會問題。

## 常見方法
格陵蘭有九成半（95%）嘅自殺個案都係採用暴力手段。當中最常見嘅方法係吊頸（佔 46%）同開槍（佔 37%）；至於跳樓、割脈、溺水、服藥過量或者服毒等方法雖然都有人使用，但相對比較少見。

## 預防自殺措施
格陵蘭政府聯同國際同本地組織，一直致力推行各種預防自殺嘅措施，例如當地有專門協會為有自殺傾向嘅人士提供支援。其中一項做法係喺路邊張貼海報，上面寫住：「打電話係免費㗎，你並唔孤單，唔好自己一個匿埋諗埋一邊。打電話求助啦！」

此外，自殺防治顧問會透過播放電影，勸導青少年唔好輕生。格陵蘭喺 2005 年啟動咗首個全國自殺預防策略，隨後喺 2013 年再推出新一輪計劃，內容涵蓋培訓課程、大眾教育，並動員地方社區同教師、社工、醫生等專業人士共同參與。呢啲策略亦強調，未來需要對相關範疇作進一步嘅深入研究。

## 參考
塔勒薛斯高原

**塔勒薛斯高原**（拉丁文：**Tharsis**）係火星上面嘅一座火山流高原，位於火星西半球水手號峽谷西邊，接近火星赤道。塔勒薛斯高原上面有三座太陽系最大嘅火山，分別係阿勒絲亞山、孔雀山同埋阿斯古賴烏斯山。而火星嘅最高峰<u>奧林匹斯山</u>就喺塔勒薛斯高原西北邊。
布旺倫芝士

**布旺倫芝士**（意文：**Provolone**）係種意大利原產嘅硬質芝士，經常整成唔同形狀去賣，部份意式薄餅會用到佢嚟調味。
忌廉芝士

**忌廉芝士**（英文：**cream cheese**），部份商家叫**芝味醬**，係種美國原產嘅軟質芝士，用忌廉去整，可以就**噉**搽包同埋餅乾食，又可以整芝士蛋糕同其他芝士甜品。
擳

**擳**（）係通過𢯎某一部分嘅皮膚令人肌肉摵下摵下，或者大笑，或者兩樣都有。爾種生理現象通常唔係被人擳嗰個人可以自己控制嘅。1897年，生理學家進一步將擳分成兩種，一種（）係輕輕力噉𢯎，會令人覺得痕，但係一般唔會笑；另一種（）係相對比較大力反复刺激一啲特別敏感嘅部位，一般會令人大笑。

亞里士多德好耐之前就問過點解人唔可以自己擳自己。

培根同查理斯·達爾文都認為，一般來講笑需要比較輕鬆嘅情緒狀態，但係佢哋對擳引起嘅笑就有唔同睇法：達爾文認為同樣需要；而培根就認為就算個人心情好差，被人擳都有可能笑。
來路不明嘅火車

《**來路不明嘅火車**》（法文：**Le Train de Nulle Part**；英文：**The Train from Nowhere**），係一部響2004年出版，由法文寫成嘅小說。呢本書共有223頁，最大嘅特點係全本書無動詞，作者米歇爾．塔萊（Michel Thaler）聲稱係全球第一部無動詞嘅小說。

## 背景
《來路不明嘅火車》喺2004年4月22號率先響法國出版。作者米歇爾・塔萊係佢嘅筆名，佢自稱係文學博士，年約60歲，之前未出版過任何嘅書。對於出版呢本書嘅動機，佢解釋話「動詞就好似花叢入面嘅野草，你要鏟咗尐草，等尐花茁壯成長」，而且呢本小說當中係太多關於動作嘅描述，而係着重對火車乘客嘅形容。

## 評論
雖然作者自評《來路不明嘅火車》係「文學史上嘅一次革命，大膽、現代、對文學嘅意義，有如偉大嘅達達主義同超現實主義」，但係大部份嘅評論都係批評呢本書。雜誌《新觀察家》認為呢本書令人不快，重話作者對女乘客嘅描寫，說明作者有厭女症。權威文學雜誌《Lire》批評呢本書「好似係11歲學生寫成嘅作品」；美國《高等教育紀事報》話呢本小說「令人不安、引唔起食慾」；愛丁堡大學文學系教授 Geoffrey Pullum連續用咗三個「瘋狂」嚟形容呢本書。

對於一面倒嘅批評，米歇爾・塔萊不以為然，重話呢尐反對者過於保守。

## 參考
蒙特里積芝士

**蒙特里積芝士**（英文：**Monterey Jack**），或者叫**積芝士**（英文：**Jack Cheese**），係種美國原產嘅軟質芝士，本身味唔算濃，但擺耐咗變乾芝士之後，味會有啲似巴馬臣芝士。

## 睇埋
*辣椒積芝士
車打芝士

**車打芝士**（英文：**Cheddar cheese**）係種英國原產嘅硬質芝士，好多時會整成芝士片夾三文治同漢堡包。
羅馬諾芝士

**羅馬諾芝士**（英文：**Romano cheese**）係種美國原產嘅硬質芝士，用牛奶或者羊奶整都得，有時會用喺意式麵度取代巴馬臣芝士。
芝士漢堡

**芝士漢堡**係餡有芝士嘅漢堡包。芝士漢堡塊芝士通常會用車打芝士或者瑞士芝士。

## 睇埋
* 芝士三文治
酸瓜

**酸瓜**即係**醃青瓜**，係用到鹽水同醋醃嘅青瓜，好多漢堡包都會夾一細塊做餡。
湄公河三角洲

**湄公河三角洲**係湄公河出海口嘅三角洲，喺越南南面，範圍包括芹苴直轄市，同埋安江、薄遼、檳椥、金甌、同塔、後江、堅江、隆安、朔莊、前江、茶榮、永隆十二個省。
## 睇埋
*紅河三角洲

類:越南地理
濱海 (嘢食)

**濱海**（越南文：**Bánh hỏi**，漢喃：**餅噲**）係越南嘢食，通常都係將蔥碎同炸蒜碎鋪喺一餅米粉面頭，好多時會夾埋其他餡（譬如扎肉）一齊食。
紅河

**紅河**係中南半島北面一條河，長1,150公里，源頭係中國雲南，之後流經越南北面地方，包括河內，最後流出北部灣。

## 睇埋
*湄公河
*紅河三角洲
紅河三角洲

**紅河三角洲**係紅河出海口嘅三角洲，喺越南北面，範圍包括河內、海防兩個直轄市，同埋北寧、河南、海陽、興安、南定、寧平、太平、永福九個省。

## 睇埋
*湄公河三角洲

類:越南地理
費迪墨格利

**費迪墨格利**（；），曾用名**法魯赫布薩拉**（，*Pharōkh Balsārā*），係巴斯裔英國歌手，英格蘭利物浦人。佢做過皇后樂隊結他手同埋主音歌手而出名。

## 出面網頁

* 
* 
*
分液漏斗

**分液漏斗**係實驗室架生，用透明玻璃做，外形似漏斗，用嚟分開密度唔同而又溝唔埋嘅液體（譬如水同油）。
市盈率

**市盈率**係股票估值嘅一種指標，係將每股嘅價錢除以過去一年嘅每股盈利得出一個倍數，又或者用公司市值除以年度盈利。兩個計法結果都係一樣。理論上市盈率越低就越抵買，但唔同地方、行業、時間嘅市盈率唔係太適合直接比較，而且重需要睇埋其他因素先至可以做判斷。
## 睇埋
*經濟泡沫
陰陽燭

**陰陽燭**係表達股票價錢嘅一種方式，睇落似一支支蠟燭咁，可以表達每個交易日開市價、最高價、最低價同收市價。
越南法包

**越南法包**（越南文：**Bánh mì**，漢喃：**餅麵**）係越南嘢食，類似三文治，將一條法包（用麵粉同粘米整）開邊，搽豬膶醬（亦有用肥肝醬代替）同牛油，中間夾酸紅蘿蔔絲、酸白蘿蔔絲、青木瓜絲、青瓜絲、芫荽等菜餡，再加埋肉餡（譬如扎肉）一齊食。
## 睇埋
*潛艇三文治
高棉文

**高棉文**（高棉文：**ភាសាខ្មែរ**，**Khmer**），又叫**柬埔寨文**，係柬埔寨主要嘅語文，喺越南同泰國都有人用，總共約莫有一千六萬人用緊。
一口腸

**一口腸**，又叫**珍珠腸**，係隻臺灣肉腸，細細粒，一啖一粒，最出名嘅係基隆廟口夜市賣嘅。
蔗汁

**蔗汁**係用蔗榨出嚟嘅嘢飲，帶有蔗嘅清甜味，響東南亞、台灣同香港都幾流行。
火雞肉飯

**火雞肉飯**係台灣嘉義特色飯餐，大體做法都係飯面鋪火雞肉，再淋上雞油同豬油，側邊放少少醃黃蘿蔔，但當地唔同食肆都有自己嘅秘方。
貴金屬

**貴金屬**通常係指黃金、白銀、白金三隻金屬，特點係價錢貴、化學性質穩定同外表靚。

## 投資作用

呢啲金屬化學上穩定（唔易因為同第啲嘢起化學反應而走樣，所以好襟擺），有好多實用價值，例如係攞嚟整銀仔同珠寶，而喺現代有唔少科技產品都會用到呢啲貴金屬，例如金就成日俾人鍍落去電子電路嗰度嚟幫手導電；噉即係表示，貴金屬係一啲有恆定經濟價值嘅嘢，所以能夠保值－簡單例子：家陣有個人使咗 x 咁多錢嚟買咗柞貴金屬，跟住通脹，搞到 x 呢個量嘅錢嘅實際價值跌，但因為貴金屬依然仲係咁有用（實際價值冇變），於是個買咗貴金屬嘅人可以喺呢個時候賣咗啲貴金屬佢，得到 y 咁多錢（y > x）－佢買貴金屬保護咗自己免受通脹嘅影響。

## 簡史
1970年代之前，美金同黃金掛鉤，其他好多貨幣匯率都同美金有關連，所以黃金地位就更加重要。

## 睇埋
*不動產
## 攷
第二裝甲師

**法國陸軍第二裝甲師**（，縮寫**2<sup>e</sup> DB**）係二戰期間嘅一支裝甲/騎兵混編部隊，由菲臘·勒古利夏元帥（**Philippe Leclerc de Hautecloque**）一手組建，先後參加過攻克的黎波里、攻克古夫拉、解放巴黎、解放斯特拉斯堡等西線戰場嘅重要戰役。二戰之後，第二裝甲師曾經一度被解散，但係1970年法國重整軍隊嘅時候重建過。1999年，法國再次重整軍隊，第二裝甲師改編為第二裝甲旅，繼承原第二裝甲師嘅全部軍功同傳統。
江灣大橋 (廣州)

**江灣大橋**（）係廣東廣州一條橋，1994年11月喐手起，1997年12月28號通車。呢條橋橫跨珠江兩岸，連接越秀區同海珠區。

## 設計
大橋全長910米，闊28米，雙向六車道。兩邊嘅人行道各2.5米闊，車行路闊23米。橋底通航高度8.7米。

## 交通
北邊連接越秀區嘅東濠涌高架橋同東華南路。南邊連接海珠區嘅江灣路，並有東西兩條引橋連接濱江路同紡織路。呢條橋係內環路其中一條跨江大橋。

## 拆引橋
2010年5月16號凌晨零時起，江灣橋南邊嘅東引橋（通往東沙街）封閉，準備拆除。條引橋喺孫中山大元帥府紀念館同珠江之間，拆咗之後原地整成廣場，等大元帥府望到江。

## 參考
可憐我

**可憐我**（英文：**Pity Me**），係英國英格蘭杜咸郡嘅一個城郊村，大約有人口4,000人。

## 名
可憐我嘅英文本名係「Pity Me」，有「可憐我」嘅意思。呢個名以地名嚟講好古怪，所以城鎮有一定嘅知名度。關於呢個名嘅來源，至今重未有一個統一嘅講法。其中一個講法係嚟自《牛津英國地名詞典》（Oxford Dictionary of British Place Names）。呢個講法話「呢個名係響19世紀改嘅。因為當時嘅可憐我係一個荒涼又難以發展嘅地方，尐人認為呢個地方發展唔到好不幸，所以改咗呢個怪名」。

## 地理
可憐我嘅座標係54°48′20″N 1°35′10″W（54.80553,-1.58615），海拔為91米（298.6英尺）。呢個鎮位於紐頓何（Newton Hall）以西，弗拉姆韋爾蓋特摩爾（Framwellgate Moor）以北，距離達拉謨大約3.5公里。呢個鎮嘅OS格網參考編碼係NZ265452，郵區編號係DH1，電話區號係0191。

連接達林頓同紐卡斯爾嘅A167公路會經過佩提米。

## 設施
喺可憐我有幾間學校、零售公園、工業區、自然保護區、科學中心、旅遊休閒中心、幾間旅館同3間酒吧，響佩提米邊緣重有一間敞開式購物中心。

## 參考
人民橋

**人民橋**係橋名，可以係：
* 人民橋 (廣州)；
* 人民橋 (深圳)；
* 人民橋 (佛山)；
* 人民橋 (蘇州)；
* 人民橋 (海口)。
珠江橋

**珠江橋**可以係：
*珠江大橋，廣州一座橋；
*珠江橋牌，廣東副食品牌子，個名來自海珠橋。
真皮 (料)

**真皮**係指用獸皮經去毛去脂等等嘅加工程序整成嘅料，可以用嚟整大褸、皮鞋、梳化、手袋咁。
## 睇埋
*人造皮
柔順劑

**柔順劑**（ 或者 fabric conditioner）係洗衫用嘅化學品，可以令衫變得柔軟、唔起靜電、聞落清香。
尤先科

**域陀·安德里約域治·尤先哥**（，）係烏克蘭第三任總統。

2004年，尤申高以獨立候選人身份參加大選，輸咗畀時任總理亞努科維奇。之後尤申高話選舉有舞弊，喺重選時贏咗，成為總統。

2004年9月渠身體開始唔舒服，至11月被證實中咗毒，體內驗出大量二噁英，接近致命嘅水平，係首宗人體攝取大量二噁英中毒嘅個案。畀人懷疑係俄羅斯特工所為，佢塊面上面嘅膿瘡等咗幾年先至康復。

## 出面網頁
亞努科維奇

**亞努科維奇**（，）係烏克蘭前總統（2010年至2014年），曾經三度出任烏克蘭總理（2002年至2004年，2004年至2005年，2006年至2007年）。

## 出面網頁
庫奇馬

**庫奇馬**（，）係烏克蘭前總統（1994年至22005年）、前總理（1992年至1993年）。

## 名譽博士
* 外交學院名譽博士（1995年12月4號）

## 攷

## 出面網頁
人造皮

**人造皮**係指模仿真皮質感嘅料，通常用到聚氨酯、聚氯乙烯去整。
## 睇埋
*真皮
小行星一覽

以下係太陽系入面嘅**[[微型行星]]一覧**，用數字編號排序。已經有冧巴嘅微型行星有382,394粒，其餘冇冧巴嘅微型行星數量同佢一樣。當中大部分並唔重要，而已經命名嘅微型行星淨係得18,162粒。

如果想睇較為重要嘅小行星，請睇值得關注嘅小行星一覽、外海王星天體一覽同埋類冥矮行星嘅候選人一覽。到而家已經有5粒微型行星納入矮行星類，另外有幾粒小行星亦都可能被列入呢個分類。

## 編號同改名
喺被人發現之後，小行星通常會攞到一個臨時編號（例如「1989 AC」），跟住攞到一個序號（例如「小行星4179」），最後有可能攞到一個名（例 如「Toutatis」）。第一粒冇名嘅小行星係小行星3708。

喺較近期嘅發現入面，小行星要喺攞到精確軌道數據之後先會被有序號。軌道數據未確定之前，小行星淨係有臨時編號。前期尐人發現小行星嗰陣冇遵守呢個規則，搞到一尐小行星攞到序號之後「失蹤」咗。所有當初「失蹤」嘅小行星都搵返，而最後一粒係小行星719 Albert。

小行星要喺攞到序號之後先可以改名。通常，發現者有10年時間揀名，而多數小行星就冇名。特別到咗廿世紀末，由於有例如林肯近地小行星研究小組（LINEAR）等嘅大規模嘅自動化小行星發現計劃，小行星嘅發現速度劇增，因此好有可能多數小行星永遠唔會有名。

因為以上嘅原因，序數並唔直接反映小行星嘅發現時序。一尐「失蹤」嘅小行星攞到嘅序號會同正常時序相差好遠，例如小行星69230（Hermes）係喺1937年發現之後「失蹤」嘅，到2003年至搵返，攞返序號同名。

## 小行星一覽
詳細小行星一覽：

## 參考

### 書
* *Dictionary of Minor Planet Names, 5th ed.: <small>Prepared on Behalf of Commission 20 Under the Auspices of the International Astronomical Union</small>*, Lutz D. Schmadel, ISBN 3-540-00238-3
* *The Names of the Minor Planets*, Paul Herget, 1968

## 睇埋
* 阿托恩小行星一覽
* 阿波羅小行星一覽
* 阿莫爾小行星一覽
* 半人馬群小行星一覽
* 黃道離散天體一覽
* 小行星衞星一覽
* 小行星中心
* 近地小行星
* 小行星名稱嘅意義（Meanings of minor planet names）
* 小行星名稱嘅發音（Pronunciation of asteroid names）
* 以人名命名嘅小行星一覽（List of minor planets named after people）
* 以地名命名嘅小行星一覽（List of minor planets named after places）
* 彗星一覽（List of comets）
* 外海王星天體一覽
* 行星

## 出面網頁
* 微型行星：列表與圖表
* PDS小行星資料檔案
* SBN小型天體資料檔案
* 美國太空總署近地天體計畫
* Discover Magazine Feb. 2000: Alan Burdick half-seriously tries to get an asteroid named after himself

*
類:一覽
矮行星候選

國際天文聯合會重新對太陽系入面嘅天體分類之後，喺2006年8月24號新加矮行星呢個類型，並將穀神星、冥王星、鬩神星、鳥神星同妊神星列做矮行星。下列係其他可能被分類為矮行星嘅外海王星天體。

## 類冥矮行星候選人
下列嘅表入面係一尐可以作為類冥矮行星候選人嘅外海王星天體，佢哋嘅直徑至少都喺400公里以上。

### 直徑超過900公里

### 直徑500至900公里

### 直徑400到500公里

## 參考

## 睇埋
* 外海王星天體

## 出面網頁
* http://www.minorplanetcenter.net/iau/lists/Centaurs.html List Of Centaurs and Scattered-Disk Objects（半人馬及離散盤天體列表）
* http://www.minorplanetcenter.net/iau/lists/TNOs.html List Of Transneptunian Objects（海王星外天體列表）
* http://www.gps.caltech.edu/~mbrown/dps.html How many dwarf planets are there in the outer solar system?（外太陽系有多少矮行星？）（每日更新）
* http://www.johnstonsarchive.net/astro/tnoslist.html List of Known Trans-Neptunian Objects（已知海王星外天體列表）
香港嘅山

**[[香港]]嘅[[山]]**有超過300座，分佈喺香港島、九龍半島、新界，同埋263幾個島上面。

## 高800米或以上嘅山

## 高700到799米嘅山

## 高600到699米嘅山

## 高500到599米嘅山

## 高400到499米嘅山（節錄）

## 高300到399米嘅山（節錄）

## 高200到299米嘅山（節錄）

## 高100到199米嘅山（節錄）

## 高99米或以下嘅山（節錄）

## 參考
*地政總署測繪處：香港地理資料
*香港群峰表
*香港地方; 地方; 香港山脈
*香江百岳
*香港群山譜

## 睇埋
*香港無咗嘅山
*香港地理
桃園

**桃園**可以係：
*桃園市，中華民國臺灣地區一直轄市
*桃園區，中華民國臺灣桃園市嘅市轄區
*桃園鎮，多處
*桃園站，多個
## 睇埋
*桃源
阿姆斯特丹史希浦機場

**阿姆斯特丹史希浦機場**（又譯「史基浦機場」；；IATA代碼：**AMS**；ICAO代碼：**EHAM**）係荷蘭阿姆斯特丹嘅國際機場，位於阿姆斯特丹西南邊嘅北荷蘭省，總共有六條機場跑道。

史希浦機場係荷蘭皇家航空同埋旗下支線航空公司嘅樞紐機場。其他以史希浦機場為樞紐嘅重有達美航空（收購咗美國西北航空喺史希浦機場嘅業務）、、、同埋等等。

類:荷蘭機場
新竹

**新竹**係台灣地名，可以係：

*新竹縣，中華民國一個縣
*新竹市，中華民國一個省轄市
新竹縣

**新竹縣**係中華民國臺灣一縣，縣城竹北市。

新竹縣喺臺灣西北部，面積大概1427平方公里，2024年人口有59萬人，轄下有竹北市、竹東鎮、新埔鎮、關西鎮、新豐鄉、峨眉鄉、寶山鄉、五峰鄉、橫山鄉、北埔鄉、尖石鄉、芎林鄉同埋湖口鄉。

## 外面拎
*新竹縣政府官網
苗栗

**苗栗**可以係：
*苗栗縣，臺灣一縣
*苗栗市，臺灣苗栗縣一市
*苗栗站，苗栗市鐵路站
*苗栗站 (高鐵)，苗栗市高鐵站
譚嘉儀

**譚嘉儀**（；；）係香港無綫電視藝員，中學喺新生命教育協會呂郭碧鳳中學畢業，大學喺香港大學音樂系畢業。2011年參加《超級巨聲3》攞季軍入娛樂圈，2020年12月1號離開無綫電視，第二年回巢。

## 演出
### 音樂節目（無綫電視）
#### 2011年
*7月20號起：無綫電視J2「巨聲工房」
*8月14號起：無綫電視「超級巨聲3」
*10月28號：無綫電視「勁歌金曲」（同超級巨聲3八強選手）

#### 2012年
*11月23號、11月30號：J2「Music Cafe」

### 資訊節目（無綫電視）
#### 2012年
*7月21號起：無綫電視翡翠台「激優一族」

#### 2019年
*10月19號、10月26號：無綫電視翡翠台《3日2夜》第三輯－日本富山篇

### 電視節目（HOY TV）
*2025年：《領廚爭霸戰》「星級示範賽」參賽者

### 電視劇（無綫電視）
*2011年：真相 飾 證人
*2013年：My盛Lady 飾 𡃁模
*2013年－2015年：愛·回家 飾 司徒韻（木偶妹）
*2015年：實習天使 飾 記者（第24集）
*2016年：潮流教主 飾 梁嘉盈（Katie）
*2016年：愛·回家 (第二輯) 飾 司徒韻（第994、995集）
*2016年：殭 飾 餐廳情侶（第23、24集）
*2016年：一屋老友記 飾 歌手（第23集）
*2016年：巨輪II 飾 歌手（第18集）
*2016年：幕後玩家 飾 Abby（第4集）
*2017年：老表，畢業喇！ 飾 趙紫薇（第24集）
*2017年：降魔的 飾 莉莉 
*2020年：降魔的2.0 飾 莉莉
*2020年：殺手 飾 沝淼淼
*2024年  :虛擬情人 飾 夏小雨

## 逸聞
2021年1月，網絡媒體幫港發聲搞咗一個「滴答樂壇我最討厭的頒獎禮」，譚嘉儀亦都入圍「我最討厭的女歌手」五強，有啲網民就對於呢個結果覺得好奇怪，因為其他四個入圍（楊千嬅、肥媽、劉美君、黎瑞恩）都曾經發表一啲爭議性嘅親中或者撐警言論，但係譚嘉儀並無。有網民就估計係因為佢係無綫／星夢旗下有關。最終譚嘉儀低票落選，楊千嬅攞到95,322票，成為「我最討厭的女歌手」，得票係第二至第五名得票總和嘅兩倍。

## 參考


## 出面網頁

* 
** 譚嘉儀的廣播 - tvb.com微博 - tvb.com
* 
*
*
*
*
南投縣

**南投縣**（）係中華民國臺灣一縣，亦係臺灣唯一嘅內陸縣，縣城南投市。

## 景點
*日月潭
*九族文化村
嘉義縣

**嘉義縣**係中華民國臺灣一縣，縣城太保市，議會喺朴子市。

## 教育

### 大專院校

* 國立中正大學
* 長庚科技大學嘉義校區
* 國立嘉義大學民雄校區
* 南華大學
* 吳鳳科技大學

## 交通

* 台鐵：民雄車站、大林車站、水上車站、南靖車站

## 出面網頁
*
嘉義

**嘉義**係台灣地名，可以係：
*嘉義縣，中華民國一個縣
*嘉義市，中華民國一個省轄市
澎湖縣

**澎湖縣**係中華民國臺灣一縣，縣城馬公市。

## 區劃人口

民國三十四年（1945年）臺灣脫離日本統治，澎湖廳改制為澎湖縣，縣治設於馬公鎮，共轄有2縣轄區6鄉鎮，民國三十九年（1950年）廢縣轄區由縣直轄鄉鎮。民國七十年（1981年）馬公鎮升格為縣轄市，全縣轄有1市（馬公市）、5鄉（湖西鄉、白沙鄉、西嶼鄉、望安鄉、七美鄉），共有6個鄉市。

*以下資料係2019年4月嘅資料

## 攷
連江縣 (中華民國)

**連江**（；閩東白話字：**Lièng-gŏng**）係中華民國福建嘅縣，縣城南竿鄉。

## 行政區
而家連江縣下轄四鄉：
*南竿鄉(宜家嘅縣治)
*北竿鄉
*東引鄉
*莒光鄉

## 睇埋
*福建
*金門
*金馬地區
連江縣

**連江縣**係中國福建福州轄下一個縣，陸地面積1168.13平方公里，水域面積3112.02平方公里。

## 睇埋
*
紫露草屬

**紫露草屬**（；學名：）係鴨跖草科下面嘅一個分支，大約有71個物種，原產地係加拿大南部同埋阿根廷北部。

## 形態
紫露草屬嘅植物規律係纖細嘅向上或者攀爬植物，一般有30~60厘米高，通常單獨或者成片喺樹木繁茂嘅區域搵到。尐葉長、薄、係片狀至披針形，3-45厘米長。

花有白色、粉紅色或者紫色，最常見嘅係藍色，有3個花瓣同埋6個黃色嘅雄蕊。佢嘅汁液係又粘又透明嘅。一尐物種喺朝頭早開花，當晏鄒陽光照到佢哋嗰陣合埋，但係如果個天好多雲嘅話可以一直開到夜晩。同大部分美國同埋加拿大野花唔一樣嘅係，紫露草係單子葉植物，唔係雙子葉植物。

有時尐人以為佢係雜草。

## 種嘅地方
紫露草種喺花圃條邊度，並喺容器入便種。

## 屬下嘅物種
* 冇毛紫露草（）
* 西方紫露草（）

## 名
屬名係為咗紀念英國自然學家大約翰·查德塞特（，1570年代－1638年）同小約翰·查德塞特（，1608年－1662年）而改嘅。

## 雄蕊毛同電離輻射
一尐紫露草嘅雄蕊毛細胞係藍色嘅，當暴露喺電離輻射例如伽馬射線下面嗰陣，細胞就會變，顏色變做粉紅色。佢哋係已知嘅針對環境輻射水平做有效嘅生物檢定嘅幾種生物組織之一。

## 參考

## 出面網頁

*Flora of North America: ''Tradescantia'' 
*PlantSystematics: ''Tradescantia''
*Western Spiderwort endangered in Canada


類:花卉
寧

**寧**（）可以係：
*寧夏，簡稱做「寧」。
*南京，簡稱做「寧」，出自舊名「江寧」。
*寧波，有時簡稱做「寧」。
*寧氏。
鶴城

**鶴城**可以係：
*鶴城區，中國湖南懷化嘅市轄區。
*齊齊哈爾，有遞個名嗌鶴城。
標點

**標點**係寫文用到嘅符號，主要係用嚟斷句，同埋表達語氣。

標點符號嘅位置可以影響句子意思。例如：
*原句：下雨天留客天留客不留
:*例1：下雨天，留客天。留客不？留！
:*例2：下雨天留客，天留客不留。 
*原句：今年好煩惱少不得打官司
:*例1：今年好，煩惱少，不得打官司。 
:*例2：今年好煩惱，少不得打官司。 
*原句：釀酒甕甕好做醋缸缸酸養豬大如山老鼠隻隻死
:*例1：釀酒甕甕好，做醋缸缸酸；養豬大如山，老鼠隻隻死。
:*例2：釀酒甕甕好做醋，缸缸酸；養豬大如山老鼠，隻隻死。

## 常用標點
*句號
*逗號
*問號
*感嘆號
*頓號
*分號
*冒號
*引號
*括弧
*破折號／連接號
*省略號
*書名號
*專名號
句號

係正常情況下一句結尾用到嘅標點，中式會用一個細圈（。），西式就會用一點（.）。

所謂一句，傳統上，喺中文係指意思完整，但係喺英文係指文法上嘅句子完整。所以中文嘅句號往往並唔對應英文嘅句號。

## 睇埋
*問號
*感歎號
感歎號

**感歎號**（簡稱**歎號**）係有感歎意思或者命令語氣嘅句結尾用到嘅標點，形狀係上高一豎、下低一點（！），一般認為歎號來自拉丁文嘅語氣詞「lo」

西班牙文等語言嘅感歎句會以掉轉嘅歎號（倒歎號，¡）開頭。

## 睇埋
*句號
*問號
問號

**問號**係有疑問意思嘅句結尾用到嘅標點，形狀係上高一個勾、下低一點（？）。

西班牙文等語言嘅問句會以掉轉嘅問號（倒問號，¿）開頭。至於希臘文就會用分號來做問號。

## 睇埋
*句號
*感歎號
逗號

**逗號**係正常情況下句中間停頓用到嘅標點，形狀係一個實心圓圈右下向左下伸出一條尾。

## 形狀
### 全形
*喺中國大陸咁寫「」，橫排時置喺方格左下，直排時置喺右上。
*喺台灣、香港就「」咁寫，統一放喺方格中間。
*喺日文叫做「讀點」（頓號），逗號（逗號）係種類之一。日本官方公文以往直式文書用「」，改用橫書之後，文部省規定用「」，但自治省頒布嘅就係「」，「」用喺數字（全形）千位分隔。而家除咗文化廳同裁判所之外，日文嘅讀點橫排嗰陣放喺方格左下，直排嗰陣放喺右上。

### 半形
*英語逗號（「,」同撇號（）「'」同右引號「」嘅外形好似，但係逗號貼底線寫。
*韓文橫排嗰陣用半形逗號。

## 攷
艾尼奧·摩列干尼

**艾尼奧·摩列干尼**（意大利文：**Ennio Morricone**；）係一位喺羅馬出世嘅意大利電影作曲家，曾經為超過522齣電影同電視劇創作配樂。佢先後拿過兩次艾美獎、兩次金球獎、五次英國電影學院獎同兩次歐洲電影獎，2006年更獲頒榮譽奧斯卡獎。喺2016年奧斯卡金像獎頒獎典禮上面，摩列干尼終於憑《八惡人》獲得佢嘅第一座奧斯卡獎——最佳原創配樂獎。

由摩列干尼創作配樂嘅電影包括《萬里狂沙萬里仇》、《戰火浮生》、《義薄雲天》、《鐵面無私》、《新天堂電影院》、《王子復仇記》、《海上鋼琴師》同埋《獨行俠決鬥地獄門》等。而1993年周潤發、吳倩蓮為鐵達時拍嘅一齣以戰爭為背景嘅廣告，亦都用咗摩列干尼嘅《La Califfa》做背景音樂。

## 參考



## 出面網頁

* 艾尼奧·摩列干尼獲頒榮譽奧斯卡獎嘅片段
* 鐵達時《天長地久》廣告，周潤發、吳倩蓮主演

類:意大利作曲家
類:金球獎得主
類:艾美獎得主
類:英國電影學院獎得主
類:榮譽奧斯卡獎得主
帕桑

**帕桑**（Pasan）係印度中央邦沙赫多爾縣嘅一個城鎮。

## 人口
帕桑喺2001年嘅總人口29,566人，其中男人15,581人，女人13,985人；0至6歲人口4,196人，其中男2,164人，女2,032人；識字率64.88%，其中男人係73.81%，女人係54.94%。

## 參考

類:中央邦
尼德蘭諺語

《**尼德蘭諺語**》（荷蘭文：**Nederlandse Spreekwoorden**）係畫家布魯格爾（Pieter Bruegel the Elder）響1559年畫嘅一幅經典油畫，入面有過百個荷蘭話俗語。

## 衍生作品
* 大粵港諺語
親家

**親家**（，港澳地方又寫成**襯家**）係一種親戚關係。狹義指新婦嘅父母同女婿嘅父母，廣義指所有因為婚姻形成嘅親屬關係（即係**姻親**）。

結婚二人嘅各自父母，互稱對方父母做親家老爺、親家奶奶。兩家準備姻親，叫對親家。

## 另一個意思
廣東人講「襯家」，比如兩者係天生敵人，對黑社會同90年代或之前港產片好多時都咁講對象同敵對幫派關系。而「搵老襯」就指搵人笨，電視劇例子有：滾女搵老襯。

## 睇埋
* 親家父母
* 鱷魚頭老襯底

## 參考
廣東道驅蝗行動

**廣東道驅蝗行動**係幾十個參加咗「反赤化．反殖民」群組嘅香港人喺2014年2月9號搞嘅遊行。
## 目的
佢哋噉樣做係因為一尐大陸遊客成日一班一班噉落嚟香港買嘢，令到物價上升，加上過多大陸旅客佔用大量香港資源，導致馬路擠迫，地鐵要等好耐等問題，令部分香港人叫爾種大陸人做「蝗蟲」，亦都間接搞到「驅蝗行動」出現。

## 過程
活動人士喺廣東道大聲嗌「減少自由行 放過香港人」、「放寛自由行 香港快陸沉」，有人更加鬧內地旅客「蝗蟲滾回去」。由高達斌帶頭嘅「愛港之聲」就相反，喺現場打出「歡迎內地同胞來香港」嘅橫幅對峙，又話遊行人士係「廢青」同「賣國賊」，場面混亂。一啲中國遊客好嬲，重爆咗一句「佢哋係賣國賊」。

喺呢場行動入面，有啲參加行動嘅人唔小心認錯咗韓國遊客做目標「蝗蟲」，鬧錯咗人。

現場有一名着住廣州恒大波衫嘅大陸客大鬧示威者「你哋香港連足球都鬥唔過中國，竟然重夠膽鬧中國人，簡直係唔知醜！」事後呢名大陸客得到中國足協主席蔡振華同埋廣州恒大董事長許家印表揚。

## 反應
事後三位司長、行政長官同平機會主席都先後對爾件事發表回應，環球時報亦都發表一篇針對性社評。但係亦有評論認為香港政府漠視民意，都應該為事件附上責任。

## 後續
中國政府之後將亞太經合組織會議嘅舉辦地方搬去北京，但證實唔到同爾件事有冇關聯。

## 參考
劉進圖

**劉進圖**（，）係《明報》前總編輯，而家響同一集團嘅世華網絡做營運總裁。佢嘅調職引嚟社會嘅關注。

2014年2月26號朝早，劉進圖響西灣河俾兇徒斬傷，身中六刀，情況危殆。

## 參考
他羽馬他華加坦基很加哥歐歐奧他馬鐵督䈅卜加加皮基馬源加河鍋鹿古波街喴嚕亞其他那他烕

**他羽馬他華加坦基很加哥歐歐奧他馬鐵督䈅卜加加皮基馬源加河鍋鹿古波街喴嚕亞其他那他烕**，簡稱**他羽馬他**（毛利文：Taumatawhakatangihan
gakoauauotamateapokaiwhenuakitanatahu又或者Taumatawhakatangihangakoauauotamateaturipukaka
pikimaungahoronukupokaiwhenuakitanatahu
，簡稱Taumata），係紐西蘭一座高305米嘅山，坐落於豪克斯灣地區嘅南部。呢個地名係長地名之一，全長有85個字母，亦都係英文國家最長嘅地名。

## 名
呢座山簡稱做他羽馬他嘅目的只係方便溝通。由紐西蘭土地信息部維護嘅紐西蘭地理地名數據庫紀錄嘅地名拼寫方法係「Taumata­whakatangihanga­koauau­o­tamatea­pokai­whenua­ki­tana­tahu」（57個字母）。呢座山因為呢個長名而好出名。紐西蘭先驅報指出，他羽馬他係世界上第二長嘅地名，僅次於曼谷（全長有137個字母）。

他羽馬他山重有另一種寫法，係「Tetaumatawhakatangihangakoauaotamateaurehaeatu
ripukapihimaungahoronukupokaiwhenuakitanatahu」
，全長92個字母。呢種被稱為「正規」嘅寫法喺最近先至出現，當地毛利人將寫住地名嘅路牌樹立喺山腳下，並且宣稱係世界最長喺地名。但係有威爾斯人認為，呢個地名嘅出現純粹係為咗長過威爾斯嘅地名蘭韋爾普爾古因吉爾戈格里惠爾恩德羅布爾蘭蒂西利奧戈戈戈赫（Llanfairpwllgwyngyllgogerychwyrndrobwllllantysiliogogogoch，58個字母）。

另外，他羽馬他山有一個比上述兩個名更加長嘅拼寫方法，係「Taumata-whakatangihanga-koauau-o-Tamatea-haumai-tawhiti-ure-haea-turi-pukaka-piki-maunga-horo-nuku-pokai-whenua-ki-tana-tahu」，全長105個字母。

## 流行文化
他羽馬他山個名曾經出現響激浪順口溜入面。

肯尼·埃弗里特改咗他羽馬他山個名，將佢當係電視節目嘅引言，由一個卡通化嘅毛利人講出嚟。紐西蘭音樂家彼得·開普曾經唙佢尐歌入面用85個字母版本嘅名作為歌詞一部分。

捷克樂隊馬可！馬可（Mako!Mako）曾經以他羽馬他山嘅全名作為全首歌嘅歌詞；1976年，英國樂隊量子躍遷（Quantum Jump）嘅單曲《獨行俠》曾經將他羽馬他山嘅全名作為部份嘅歌詞。

## 參考

類:紐西蘭地理
類:山
馬耳他騎士團

**馬耳他騎士團**，全名**耶路撒冷、羅得島及馬爾他聖約翰主權軍事醫院騎士團**（），又簡稱**醫院騎士團**，係歐洲之一，亦係一個政治主權實體，全部領土包括喺羅馬市內嘅兩棟樓。佢有自己嘅政府、通貨同外交，司法獨立，但係一般唔認為係一個國。

## 睇埋
*聖殿騎士團
*條頓騎士團

## 出面網頁

* 
* 
* Palazzo Malta
*
加那利群島

**加那利群島**（）係西班牙一個自治區，喺非洲西北邊，摩洛哥同西撒哈拉對出海面，由七個火山島組成。
馬德拉

**馬德拉**（）係葡萄牙一個自治省名，喺非洲西北邊摩洛哥對開海面，由馬德拉島、聖港島同兩個無人群島組成。


Madeira-Funchal-02-Meerblick-2000-gje.jpg
Madeira-Funchal-08-Markt-Fischhaendler-2000-gje.jpg
Madeira-Funchal-Karfreitag-10-2000-gje.jpg
Madeira-Pico do Areeiro-08-2000-gje.jpg
Madeira-08-Haus-Baum-2000-gje.jpg
Madeira-10-Feldarbeiter-2000-gje.jpg
Madeira-Ponta de Sao Lourenco-06-2000-gje.jpg
休達

**休達**（）係西班牙兩個海外自治市之一，喺摩洛哥東北邊，摩洛哥宣稱對佢有主權，但係當地民眾普遍認為自己係西班牙人。

## 參考
法屬聖馬丁

**法屬聖馬丁**（，正式全名）係法國一個海外屬地，喺細安地列斯群島北邊嘅聖馬丁島北部，同南邊嘅荷屬聖馬丁接壤。2007年由瓜德羅普分離出來。

2017年9月6號，直撲聖馬丁島，嚴重破壞道路、通訊、電力同埋房屋。聯合國估計90%建築物受損。

## 出面網頁

* 
* 
*
納弗沙島

**納弗沙島**（、海地克里奧爾語：**Lanavaz／Lavash**）喺海地西邊，古巴南邊，牙買加東邊，係無人島，美國同海地都聲稱擁有主權，美國實際控制。

## 出面網頁

*
亞什摩同卡地爾群島

**亞什摩同卡地爾群島**（）喺澳洲西北邊，印尼南邊，屬大洋洲，係無人島，陸地總面積大概114400平方米。而今係澳洲嘅海外領地。

## 出面網頁

* Ashmore and Cartier Islands 
* Ashmore and Cartier Islands - Geoscience Australia 
* 
* Ashmore and Cartier Islands | islands, Indian Ocean | Britannica.com
威克島

**威克島**（）喺大洋洲，地理上係馬紹爾群島一部分，而今係美國海外無建制領地，佔有重要戰略位置，被稱為「太平洋嘅踏腳石」。

## 出面網頁

*
強斯頓環礁

**強斯頓環礁**（）喺大洋洲，係波利尼西亞群島一部分，而今係美國海外無建制領地，佔有重要戰略位置。

## 出面網頁
*
索馬里蘭

**索馬里蘭共和國**（索馬里話：，，**Jumhūrīyat Ṣūmālīlānd**），係一個事實上獨立但係未得到國際承認嘅共和國，目前國際上普遍認為係索馬里一部分。首都哈爾格薩，1991年成立，同關係密切。

## 人口
2021年嘅人口估計大約有570萬，相比起1991年嘅人口估計250-350萬之間已翻倍，首都哈爾格薩大約有50-80萬人口。但係以上的估計並唔係最可靠，因為自1991年之後，索馬利蘭，乃至整個索馬利亞地區，都冇進行過任何的人口普查，而且，嗰個地區仲經歷咗迅速嘅城市化進程。

## 同台灣互設代表處
2020年7月1號，台灣外交部長吳釗燮召開記者會，對外宣布台灣將會同索馬里蘭互設代表處。7月9號，美國國家安全會議喺Twitter度，恭賀台灣喺東非地區嘅經營有所斬獲，並指「喺醫療、教育同技術援助等層面上，台灣都係好好嘅夥伴」。

## 參考

## 睇埋
*邦特蘭
鳳凰群島

**鳳凰群島**（）喺基里巴斯，而今基本上無人住，2005年統計全個群島居民41人。
你 (時代年度風雲人物)

「**你**」響2006年獲選為時代雜誌嘅年度風雲人物。《時代》將「你」選為年度風雲人物，原因係數以百萬計嘅人喺維基百科、YouTube、MySpace、Facebook等等嘅Web 2.0網站上面匿名貢獻咗大量內容。

## 背景
響過往嘅「年度風雲人物」入面，大部份嘅獲選人物都係歷史上嘅重要人物，亦都有一部份係代表一類人嘅稱號（例如1993年嘅「和平締造者」），而極少數係無生命嘅物件（例如1982年嘅個人電腦同1988年瀕危嘅地球）。

部份同年度風雲人物類似嘅媒體獎項都承認咗網路社群同用戶生成內容日趨重要嘅地位，例如《商業2.0》（Business 2.0）喺2006年7月將「你！」擺響「影響依家嘅50人」第一位，美國廣播公司新聞亦都響2004年將網誌作者列為「年度人物」。

## 決擇
響2006年，按照《時代》嘅程序，唔同新聞部門都需要提名「年度風雲人物」。喺11月，「你」同「YouTube班友」（the YouTube guys）脫穎而出。隨後，《時代》響網上收集讀者嘅意見，並交畀總編輯理查德·斯坦格爾做最終決定。

喺2006年12月13日，《時代》宣佈獲選者，即係「你」。

## 批評
呢個決擇其中一個批評者保羅·科德羅斯基話佢係「令人難以置信，逃避現實嘅做法」。彼得·薩加爾更加指出「如果『我哋』真係控制到媒體，我哋會選一個更好嘅年度風雲人物」。

另外，《時代》曾經響網上收集讀者嘅意見，結果顯示烏戈·查韋斯獲得最多人支持，佔總票數嘅35%，而馬哈茂德·艾哈邁迪內賈德就係第二名。然而，《時代》無視呢尐結果，所以有人批評《時代》唔民主；《時代》回應話，網上投票無科研價值，因此無理到結果，而網上投票嘅結果亦都被移除。

## 參考